Predstavljen projekat „Pristup fondovima EU Rome“ | Grupa 484\nProgram „Pristup fondovima Evropske unije za Rome“ predstavljen je 23. decembra u Medija centru u Beogradu.\nKonferenciju je otvorio Nadir Redžepi, menadžer projekata za jugoistočnu Evropu u Institutu za otvoreno društvo (IOD) iz Budimpešte koji je ukazao na izuzetnu potrebu za ovakvim programom u Srbiji. Inicijativa za osnaživanje romskih organizacija pokrenuta je 2007. godine, kada je Institut za otvoreno društvo uvideo da vlade zemalja zapadnog Balkana i južne Evrope nemaju dovoljno sredstava ni adekvatnu strukturu da pomognu inkluziju romske zajednice u društvo. Program se realizuje u Bugarskoj, Rumuniji, Slovačkoj, Češkoj i Mađarskoj, gde je realizovano preko 200 projekata i generisano 19.5 miliona evra od EU i oko 2 miliona od IOD za tehničku podršku. „Prošle godine, program je započet u Makedoniji, tokom 2011. godine u Srbiji i Crnoj Gori, a od sledeće godine biće pokrenut i u Hrvatskoj“, naveo je Redžepi.\nVladimir Petronijević, izvršni direktor Grupe 484 je istakao da je cilj projekta povećanje mogućnosti državnih institucija, lokalne samouprave i civilnog društva da konkurišu za raspoloživa sredstva EU, u skladu sa politikama inkluzije Roma u kontekstu najprioritetnijih problema poput obrazovanja, zapošljavanja, stanovanja i zdravstvene zaštite. „Projekat se temelji na osnaživanju Roma da učestvuju u svim fazama projekta, ali i u projektnim ciklusima EU i zato je predviđeno formiranje timova koji će biti obučeni da osmisle, konkurišu i sprovedu projekte radi poboljšanja položaja Roma u zemlji“, objasnio je Petronijević.\nMaja Bobić, generalni sekretar Evropskog pokreta u Srbiji, ukazala je na značaj integracije i socio-ekonomskog osnaživanja romske zajednice, što je i jedan od zadataka na putu ka Evropskoj uniji. „Potrebno je uključiti romsku zajednicu u proces evropske integracije, ali i proces integracije približiti Romima, što je pitanje ukupne modernizacije srpskog društva“, rekla je Maja Bobić i dodala da je romska zajednica najranjivija u Srbiji, zbog čega joj je potrebna podrška i senzibilizacija srpskog društva za njene potrebe i probleme.\nJelica Nikolić, menadžerka za kampanje zagovaranja u Romskom centru za razvoj demokratije (RCDR) rekla je da je njihov osnovni cilj da se obezbedi prepoznatljivost prioriteta romske zajednice koje će predstavljati i zastupati onako kako ih zajednica uz pomoć mentorskog tima, koji će biti formiran u narednom periodu, bude definisala. „RCRD je delegirao šest lokalnih saradnika, po jednog za svaki region u zemlji i njihov zadatak će biti organizacija sastanaka i obuka na lokalnom nivou u saradnji sa lokalnom samoupravom i zainteresovanim romskim nevladinim organizacijama“, rekla je Jelica Nikolić. Sa ciljem promocije projekta i objavljivanja rezultata u različitim fazama, RCRD će organizovati tri konferencije i šest okruglih stolova, a pružaće i konsultativnu pomoć i podršku romskim organizacijama u toku celog projektnog procesa.\nProgram „Pristup fondovima EU za Rome“ realizuju Grupa 484, Evropski pokret u Srbiji i Romski centar za razvoj demokratije uz podršku Instituta za otvoreno društvo iz Budimpešte.


SNS: Niška opozicija ima amneziju - juGmedia\nNIŠ – Najnoviji primer izleta u medijima Udružene niške opozicije, dokaz je kako se pred izbore javlja amnezija, piše SNS u svom saopštenju.\n“Poštovana gospoda udružena sa svih strana, zaboravila su da su oni bili na rukovodećim mestima našeg grada i šta su ostavili za sobom. Srpska napredna stranka je prva i jedina stranka koja je, od kada je na vlasti, uvela zabranu zapošljavanja u javnom sektoru, koje je bilo na uštrb svih građana i nije bila otvoren biro za zapošljavanje kao u vreme demokrata kada su pozapošljavali ceo svoj partijski kadar”, trvde naprednjaci.\nSNS se bori, tvrdi se, za svoje građane, otvaranjem novih radnih mesta.\n“Predstavnici Srpske napredne stranke u Nišu koji su vodili grad, konsolidovali su budžet grada Niša i stvorili neuporedivo bolju finansijsku situaciju onima koji će osvojiti poverenje građana u aprilu, u odnosu na onu koja je zatečena 2012 . godine”, navodi se.\nNa dan kada je Zoran Perišić postao gradonačelnik grada, vidljiva dugovanja Direkcije za izgradnju grada iznosila su 700 miliona, dok su nevidljiva ostala dugovanja sakrivena i sakupljena po fiokama vaših Uprava, tvrde naprednjaci.\n“U 4 godine vlasti potrošili ste 5 budžeta grada Niša, ostavivši ljudima koji su dobili poverenje Nišlija dug od preko 5 milijardi dinara prenetih obaveza i 21,5 miliona evra kreditnih zaduženja”.\n“Kada ljudi istrošenih političkih biografija pričaju o budućnosti, neko bi to nazvao ironijom, a neko bezobrazlukom”, zaključuje se u saopštenju SNS Niš.\nOsnivač i direktor niške kompanije "Neomedika", Saša Tričković, izjavio je da se njegova kompanija ove godine reorganizovala u uslovima pandemije,…\n27.03.2016. u 19:36\nJel ovo Nebojsa Randjelovic Necer prvi sa leve strane?Jeste,bivsi clan Ldp-a,koji je govorio da u SNS ima samo nesposobnih ljudi.Bio je u pravu,a sada evo ga sa njima.\nProfesore,profesore,studenti Pravnog fakulteta nece imati amneziju na izborima 24 aprila,odlucno cemo uci u politicku borbu protiv svih vas laznih demokrata koji ste prebegli kod SNS-a!


O centru za razvoj karijere, studenata, istraživača i podršku studentima Univerziteta MB - Akademija klasičnog slikarstva\nO Centru za razvoj karijere studenata, istraživača i podršku studentima\nCentar za razvoj karijere studenata, istraživača i podršku studentima Univerziteta MB – CRK\nCentar za razvoj karijere studenata, istraživača i podršku studentima – CRK teži razvijanju sposobnosti, znanja i veština studenata i istraživača Univerziteta (nastavnika i saradnika) koje su ključne za zapošljavanje odnosno za rad na Univerzitetu.\nCRK pruža informacije studentima o mogućnostima dodatnog obrazovanja, stipendijama u zemlji i inostranstvu i ponudama za posao. Takođe, pruža informacije saradnicima i nastavnicima o mogućnostima dodatnog obrazovanja, stipendijama u zemlji i inostranstvu i potrebama Univerziteta.\nCRK povezuje studente sa poslodavcima putem organizovanja programa za stručnu praksu i obuka u vodećim kompanijama i organizacijama radi eventualnog zapošljavanja, putem organizovanja prezentacija kompanija, njihove poslovne etike i politike odabira kadrova, pružanja savetodavnih usluga studentima koji imaju dileme prilikom izbora karijere ili pozicioniranja na tržištu rada posle diplomiranja, pružanja ostalih usluga savetovanja u pogledu razvoja karijere.\nUsluge koje nudi imaju informativni i savetodavni karakter, a osim navedenih usluga, prati potrebe studenata i koordinira rad centara za razvoj karijere na fakultetima u sastavu Univerziteta i drugih relevantnih institucija.\nOvaj Centar prati ostvarivanje strateških ciljeva u oblasti zapošljavanja u saradnji sa Odborom za strateški razvoj Saveta Univerziteta „MB“.


Prva posjeta Baracka Obame džamiji u SAD-u – Minber\nvelj. 10, 2016 at 5:23 pm\nAmerički predsjednik Barack Obama, koji je na vlasti sedam godina, u srijedu će prvi put posjetiti jednu džamiju u Sjedinjenim Američkim Državama, najavljuju agencije.\nObama, čiji je djed prihvatio islam, posjetit će džamiju Islamske zajednice u Baltimoreu, gdje će razgovarati s liderima te zajednice i održati govor, prenosi AFP, ocjenjujući da je cilj te posjete simbolično opovrgavanje oštre predizborne retorike republikanaca usmjerene protiv muslimana.\nAmerički lider je tokom dva mandata posjetio više džamija u Maleziji, Indoneziji i Egiptu, ali do sada nije u tom svojstvu boravio ni u jednoj od više od 2.000 džamija u SAD-u.\nObama je 2009. godine, nedugo nakon što je izabran za predsjednika, otputovao u prijestonicu Egipta Kairo, gdje je pozvao na “novi početak” s muslimanskim svijetom.\nOd početka predizborne kampanje, pretendent za kandidata Republikanske stranke na predsjedničkim izborima Donald Trump traži zabranu ulaska muslimanima u SAD, dok se njegov stranački rival Ted Cruz založio za prihvat isključivo kršćana i zagovara “jevrejsko-kršćanske vrijednosti”.\nGlasnogovornik Bijele kuće Josh Earnest je izjavio kako će Obama u srijedu u Baltimoreu “potvrditi važnu ulogu koju američki muslimani imaju u našem društvu” i da će reći kako “Amerikanci koji poštuju zakon trebaju imati mogućnost prakticiranja svoje vjere onako kako žele”.\n“Niko ih ne bi trebao izlagati podsmijehu niti ih napadati, a pogotovo neko ko želi voditi državu”, istakao je Earnest.\nAmerički muslimani navode kako dugo čekaju ovakve napore i istupe političkih i vjerskih lidera ove države.\n“Dugo tražimo neku podršku, možda će današnja posjeta pokrenuti neki trend toga”, kazao je Ibrahim Hooper, glasnogovornik Vijeća američko-islamskih odnosa.\n“Mislim da nikada nije bilo ovoliko straha i strahovanja u zajednici američkih muslimana”, dodao je.\nEgipatski sud poništio smrtne kazne za 149 osuđenika


Dodik i predstavnici EBRD-a razgovarali o novim projektima – Biznis.ba\nDodik i predstavnici EBRD-a razgovarali o novim projektima\nobjavljeno 06. jul 2018. u 11:15\nUnapređenje saradnje i novi projekti bili su osnovna tema današnjeg sastanka predsjednika Republike Srpske (RS) Milorada Dodika s novoimenovanom direktoricom Evropske banke za obnovu i razvoj (EBRD) za zapadni Balkan Suzanom Hargitaj.\nIstaknuto je da su javna preduzeća ili lokalne zajednice iz tog bh.entiteta odlični partneri EBRD-a i da je potrebno da se u program podrške u većem obimu uključe i privatne kompanije.\nPosebno interesovanje učesnici današnjeg sastanka u Banjoj Luci pokazali su za podršku programima koji bi omogućili otvaranje novih radnih mjesta u RS, saoćeno je iz kabineta entitetskog predsjednika.\nRazgovorima je prisustvovao i ministar finansija Zoran Tegeltija.\nDelegacija Vlade FBiH posjetila štandove domaćih kompanija\nVlada FBiH će s dva miliona KM podržati projekte razvoja tuzlanskog aerodroma\nTuzla dobija ‘Skyline Plazu’ sa oko 200 stambenih jedinica


Srpska Kim Kardašijan i druga Džordanova žena napravile HAOS U NBA: Sve je bilo mirno dok jedna nije počela BEZOBRAZNO da pozira! /VIDEO/\nFoto: danielarajic / Instagram\nNBA liga postaje sve zanimljivija, kako na parketu, tako i van njega.\nPretendenata na osvajanje titule je sve manje, elita je samo ostala u završnici plej-ofa, ali u "mehuru" u Diznilendu, kojim se najjača košarkaška liga na svetu odvojila od ostatka planete i pandemije novog korona virusa, tu su sada i prvi gosti.\nIgrači i sudije su dobili dozvolu da ih "najbliže osobe" posete (ne i treneri, zbog čega Jokićev strateg Majkl Meloun smatra da je u pitanju potpuno neshvatljiva diskriminacija), pa je u Orlando stigla i "srpska Kim Kardašijan", Danijela Rajić, čiji izabranik Pol Džordž upravo igra protiv Jokića, za ekipu Los Anđeles Klipersa.\nSrpkinja i Džordžova žena pored parketa u NBA balonu\nRajićeva je snimila sebe i ostale devojke i žene NBA aktera kako sede tik uz parket, a tada se desilo i nešto neočekivano.\nDruga supruga Majkla Džordana, Ivet Prijeto, koja se nalazila u redu iza, rešila je da pozira iz čučnja, a njena provokativna reakcija na uključenu kameru obeležila je ovaj snimak, napravljen tik iz parket.\nNBA legenda Majk Džordan je, podsetimo, dobio troje dece u prvom braku, sa Huanito Vanoj, a onda je u jednom noćnom klubu upoznao igračicu koja mu je "zavrtela pamet" - Ivet Prijeto. Počeli su da žive zajedno 2009, verili se 2011, a dve godine kasnije i stupili u brak u kome su dobili bliznakinje, Izabel i Viktoriju, u februaru 2014.\nI Danijela Rajić je na sličan način upoznala Pola Džordža, koji sa saigračima iz Klipersa igra protiv Nikole Jokića šesti meči polufinala Zapadne konferencije u ponedeljak, sat iza ponoći po srednjeevropskom vremenu.\nNAOMI KAO NOVAK, GANULA CEO SVET! Divan gest šampionke US Opena, pogledajte u čijem dresu je proslavila titulu: Uverena sam da mi daje snagu! Poklonio joj se i KRALJ lično /FOTO/\nVideo: Sjajna pobeda Denvera\nSjajna pobeda Denvera\nSRPSKI NBA ZEMLJOTRES! Bogdan Bogdanović NAPUŠTA Sakramento Kingse zbog poziva GIGANTA koji jako želi titulu!\nBogdan Bogdanović bi vrlo brzo mogao da promeni NBA klub za koji nastupa.\nNBA liga nije oduvek bila onakva kakva je sada. Tuče u njoj su, maltene do nedevno, bile toliko česta pojava, kao da se o hokeju radi.\nPopularni "leteći Majkl" na parketu je činio velike stvari i bio jedan od najboljih NBA košarkaša, a takav je i danas, samo van terena.


Srbija poslednja po energetskoj efikasnosti\nSrbija je na poslednjem mestu po energetskoj efikasnosti u Evropi, a energiju troši dva i po puta više nego zemlje u svetu i četiri do pet puta više od zemalja u Evropskoj uniji (EU), saopšteno je juče na prvom Međunarodnom forumu o energetskom menadžmentu na lokalnom nivou u Nišu.\nUčesnici su upozorili na neophodnost štednje energije i ukazali da je neophodno uvesti energetske menadžere kako bi se podigla svest o racionalnom korišćenju prirodnih energetskih resursa.\nMinistar rudarstva i energetike Srbije Petar Škundrić rekao je da bi Srbija mogla da bude lider u regionu u energetici i da očekuje da zakon o energetskoj efikasnosti bude usvojen u prvoj polovini sledeće godine. Tim zakonom, kako je predloženo, predviđeni su podsticaji za optimalan nivo u proizvodnji i potrošnji energenata i zaštiti životne sredine, objasnio je Škundrić. Ministar energetike je naveo da su svi daljinski sistemi spremni za grejnu sezonu i da energenata ima dovoljno. On je rekao da je elektroenergetski sistem pripremljen za novu grejnu sezonu i najavio da će sa lokalnim zajednicama razgovarati u narednom periodu o problemima dugova i disparitetu između cene grejanja i cene energenata.\n- Mi moramo da uskladimo ekonomsku logiku i socijalno odgovornu politiku, kao što to rade sve razvijene zemlje - rekao je Škundrić.


Амерички професор за Форен полиси: Србију навести на признање Косова тактиком штапа и шаргарепе - Нови Стандард\nAmerički profesor za Foren polisi: Srbiju navesti na priznanje Kosova taktikom štapa i šargarepe\n22.05.2019. 12:42 16.07.2020.\nDžozef tvrdi da je „istina da Kosova kakvo su Srbi nekada znali – pokrajina koja je odgovarala srpskim gospodarima – odavno nema”\nEdvard P. Džozef, vanredni profesor američkog Univerziteta Džons Hopkins, objavio je na sajtu časopisa Foren polisi autorski tekst kao predlog „nove zapadne strategije” za Kosovo, a po principu „štapa i šargarepe”. On u tekstu tvrdi da je Srbiji za priznanje nezavisnosti Kosova umesto „kompenzacije” potrebno ponuditi „afirmaciju”, odnosno značajne ustupke i finansijsku i vojnu pomoć SAD, a u slučaju da srpski predsednik Aleksandar Vučić odbije ili sabotira novi pristup – „neprijatnu alternativu”, odnosno „kaznu” u vidu jače podrške kosovskoj vojsci, angažmana na priznavanju nezavisnosti i uskraćivanja Srbiji razvojne pomoći iz EU.\nViši saradnik Škole za napredne međunarodne studije ovog poznatog univerziteta iz Baltimora se u tekstu pod naslovom „Srbiji potrebno kosovsko poštovanje, a ne zemlja” poziva prvo na Prespanski sporazum postignut između Atine i Skoplja o uspostavljanju imena Severne Makedonija koji „uklanja sve prepreke budućnosti ispunjenoj poštovanjem i saradnjom između dva bivša protivnika”, ističući ulogu grčkog premijera Aleksisa Ciprasa u „prevazilaženju decenija ogorčenosti” putem ovog „prelomnog sporazuma”.\nDžozef istovremeno podseća na izjavu predsednika Srbije Aleksandra Vučića datu javnom servisu 8. maja da ni po cenu zbacivanja sa vlasti na ulici, neće priznati Kosovo, prenosi Tanjug. Američki profesor, koji je deset godina bio aktivan u regionu Balkana i na Kosovu bio tokom NATO bombardovanja 1999, konstatuje da „Srbija i Kosovo i dalje ostaju zaglavljeni u međusobnoj netrpeljivosti” i navodi da je „upravo propao napor, koji je Evropska unija vodila, a SAD podržavale, za postizanje sporazuma o podeli između predsednika Srbije i Kosova, izazivajući nacionalističke stavove i kontraoptužbe”.\nDžozef navodi da su „iskorišćavanjem divljaštva iz 90-ih godina prošlog veka, članovi (kosovskog) parlamenta iz redova etničkih Albanaca optužili srpske snage za genocid, što je Beograd besno odbacio, nazivajući svoje protivnike u Prištini ‘siledžijama’ i ‘kriminalcima’“. On ocenjuje da „popunjavanje praznine oko politike vezane za Kosovo – najstarijeg sukoba u regionu koji i najviše uznemirava – pitanje koje mora hitno da se reši”. „Sa klimavom Bosnom i Hercegovinom, Rusijom koja nastavlja da podstiče podele i Evropom koja okleva, teški teret na Balkanu ponovo pada na SAD. Kako bi se oporavio od nedavnih zapadnih posrtanja, Vašington mora da izvuče srž onoga što je donelo proboj oko Makedonije i primeni ga na Kosovo”, navodi Džozef.\nDžozef navodi da bi plan koji su Vučić i Tači zastupali, a koji on suštinski vidi kao razmenu teritorija, dao podstrek centrifugalnim silama koje prete da razbiju Bosnu i ponovo otvore pitanje granica širom regiona, zbog čega je, kaže Džozef, nemačka kancelarka Angela Merkel torpedovala plan podele na regionalnom samitu u Berlinu krajem prošlog meseca. On istovremeno primećuje da ni Merkelova niti bilo koji drugi lider nisu izneli alternativu. „Francuska planira da u julu bude domaćin još jednih pregovora na visokom nivou. Ali, osnova za nastavak dijaloga po pitanju Kosova ostaje nejasna – osim u slučaju jedne novine: I Vučić i Tači su zatražili američko angažovanje na visokom nivou”, tvrdi Džozef.\nPo njemu upravo to „donosi premoć”, a „Vašington bi, kao prvi korak, trebalo da zahteva od strana da odmah prekinu ciklus provokacija”. „Do sada se zapadna strategija u pogledu Kosova zasnivala na pogrešnoj pretpostavci: nečemu što je viđeno kao potreba da se srpskom predsedniku kompenzuje to što vodi zemlju kroz gubitak bivše pokrajine. Kompenzacija, koja vodi destabilizujućoj logici ili podeli, promašuje poentu… Podela će Srbe ostaviti da se nose sa večnom nepravdom, opterećujući njihove odnose sa Kosovom i drugim susedima”, tvrdi Džozef, navodeći da Srbi vide Kosovo kao „neopisivo srce i dušu srpske nacije”.\nOn smatra da kao „u slučaju Makedonije, rešenje kosovskog problema leži u priznanju u punom smislu te reči”. „Kako bi se omogućilo da Srbija prizna nezavisno Kosovo u okviru sadašnjih granica – što je jedini stabilizujući ishod – Kosovo mora da prizna legitimitet srpske tvrdnje. To znači zamenu ‘kompenzacije Srbije’ suprotnim ciljem: afirmacijom Srbije. Nova zapadna strategija imaće za cilj da očuva, poštuje i učini dostojnom održivu srpsku vezu sa Kosovom, u kontekstu punog, međusobnog priznanja”, navodi Džozef.\nOn piše da će „umesto odsecanja severnog dela zemlje u zaludnom pokušaju da se Srbi uteše, nova strategija učiniti stalnim srpsko prisustvo na Kosovu – u obliku koji je u skladu sa suverenitetom i funkcionalnošću države”. „Na primer, kosovski ustav koji je nametnula međunarodna zajednica iziskuje od Prištine da štiti srpske pravoslavne lokacije, što je obaveza koja bi odmah nestala u slučaju šeme podele. Po novoj strategiji, Priština bi predala potpuni suverenitet nad ovim lokacijama Srpskoj pravoslavnoj crkvi. Kako bi se osiguralo da se lokacije koriste na odgovarajući način i kako ne bi postale zapaljive tačke, strane bi se dogovorile o obavezujućem ovlašćenju generalnog sekretara OEBS u Evropi (prihvaćene treće strane) za rešavanje bilo kakvih sporova”, navodi američki profesor.\nOn dalje piše da će „kako bi se preoblikovali narativi međusobnih optužbi vezanih za prošlost, sporazum bi kopirao model koji su stvorile Grčka i Severna Makedonija”. „Uz snažnu međunarodnu podršku, Srbija i Kosovo bi uspostavili ‘Zajednički stručni komitet’, kao i u slučaju sporazuma između Atine i Skoplja, čije bi zaduženje bilo da donese ‘objektivne interpretacije događaja’ zasnovane na ‘autentičnim… dokazanim izvorima’“, navodi Džozef.\nOn pominje i „Zajednički centar mira i istorije” koji bi imao „službeni status i bio na istaknutim mestima i u Prištini i u Beogradu, gde bi se zastave obe zemlje vijorile”, a „paralelni pristup bi se pozabavio snažnom željom za pravdom u obe zemlje”, dok bi „SAD i EU iznele detaljni okvir za Srbiju i Kosovo kako bi i jedni i drugi procesuirali poznate (i manje poznate) počinioce zločina protiv druge zajednice”.\nDžozef smatra da „SAD, koje su bile na čelu odlučne NATO vazdušne kampanje protiv Srbije 1999, treba da obave sopstveni posao koji se tiče prošlosti”. On veruje da se „ispod srpskog besa prema SAD krije privrženost”, podsećajući da je prošle godine u američkom Kongresu obeležena stogodišnjica „izuzetnog iskazivanja prijateljstva – dana u kojem su se tokom Prvog svetskog rata srpska i američka zastava zajedno vijorile nad Belom kućom”.\n„Vašington bi mogao da iskoristi moć simbola kao dodatak svojoj diplomatiji u pogledu Kosova. Pentagon bi mogao da teži dugoročnom raspoređivanju američkih trupa na fiksnoj lokaciji u Srbiji. Prvobitno bi bio raspoređen kontingent inženjera Vojske SAD čija bi misija bila da sarađuju sa srpskim kolegama na obnavljanju uništene infrastrukture, počevši od uništene zgrade Ministarstva odbrane”, piše Džozef.\nOn smatra da bi „idealna lokacija za američku bazu bile Ponikve, vojna lokacija u zapadnoj Srbiju koju je NATO takođe gađao”, pošto se „nalazi blizu bosanske granice”, pa bi to „posebno u Republici Srpskoj željnoj odvajanja bio signal američke posvećenosti teritorijalnom integritetu Bosne”. „Pored simbolike, Vašington bi Beogradu ponudio i značajno unapređenje vojnih i civilnih odnosa, potencijalno na nivou strateškog partnerstva. Uporedo s investicijom SAD u sferi odbrane, EU bi ponudila Srbiji i Kosovu izdašni paket razvoja, koji bi bio u skladu sa ciljem koegzistencije između dve zemlje. Ovaj plan bi pružio novu perspektivu Srbima na severu željnom odvajanja, ali bi se izbeglo stvaranje bilo kakve proto-države poput Republike Srpske u Bosni. Preostali skromni ekonomski interesi Srbije na Kosovu bi bili zaštićeni”, navodi američki profesor.\nOn piše da će „celokupni pristup ponovnog i trajnog potvrđivanja vezanosti Srba za Kosovo i predavanja suvereniteta Srpskoj parvoslavnoj crkvi izazvati urlike opozicije među Albancima”, ali ocenjuje da je „ipak, Kosovo u slaboj pociziji da odbije svog američkog patrona kojeg i dalje voli, ukoliko Vašington bude sugerisao da Priština ispregovara takav sporazum”. Ukoliko Vučić odbije ili sabotira takav pristup, kaže Džozef, Vašington treba da ima spremnu „neprijatnu alternativu”. „Vučićev izbor će biti ili da pregovara o časnom rešenju koje vodi Srbiju ka EU do 2025. ili da gleda kako SAD i ključne evropske prestonice predstavljaju ‘Kosovo 2025’, intenzivan, transatlanski napor na izgradnji države. Umesto da Ministarstvo odbrane Srbije ostvari specijalan, potencijalno unosan odnos sa Pentagonom, ta privilegija bi otišla Kosovu”, navodi Džozef.\nOn piše da bi „koristeći premoć u koju ima u NATO, Vašington pritisnuo saveznike da pojačaju podršku žutokljunoj kosovskoj vojsci i zatražio od Alijanse da učini isto”. „Ministarstvo odbrane SAD bi postavilo specijalnog izaslanika za ubrzavanje razvoja kosovskih snaga. Stejt department bi postavio specijalnog izaslanika za pitanje priznanja Kosova, koji bi obavezao evropske zemlje koje priznaju Kosovo da se pridruže SAD u globalnim naporima za povećanje bilateralnih i multilateralnih priznanja Kosova. Izdašna pomoć za razvoj iz EU koju Srbija i Kosovo dele bi umesto toga išla samo Kosovu”, navodi američki profesor.\nDžozef piše da bi se Vučić iz uloge „faktora stabilnosti” našao u ulozi još jednog za Zapad „zamenjivog, problematičnog balkanskog političara”. On zaključuje da bi „Vučiću bilo pametno da iz osnova ponovo promisli o sopstvenom pristupu Kosovu” i tvrdi da je „istina da Kosova kakvo su Srbi nekada znali – pokrajina koja je odgovarala srpskim gospodarima – odavno nema”, ali da „srpska istorija neće blagonaklono gledati na lidera koji se odrekao polaganja prava Srbije na celokupno mitološko otadžbinsko Kosovo zbog nekoliko nevažnih opština”.\nZa Beograd je bolje, zaključuje Džozef, da uz vođstvo SAD i pomoć EU dođe do ovakvog dogovora koji bi očuvao sponu Srba sa Kosovom, a bez tereta da njime vladaju. „Sporazum u skladu s ovim linijama zaštitiće Vučića od bastiona srpskog reakcionarnog nacionalizma i ispuniti osnovnu želju većine građana na Kosovu – da dostojanstveno krenu dalje”, piše Džozef. On je, inače, već za Foren polisi pisao na temu Kosova, pa je tako početkom prošle godine je u autorskom tekstu „Ubistvo bi moglo da bude baš ono što je Kosovu bilo potrebno” izneo stav da bi ubistvo Olivera Ivanovića u Kosovskoj Mitrovici „moglo da bude podsticaj za trajni mir na Kosovu”, uz tvrdnju da Beograd tvrdoglavo i dalje gaji iluziju da može da odvoji sever od „svoje bivše, otcepljene pokrajine”.\nIzvor Politika, 21. maj 2019.\nPreporučujemoSADAleksandar VučićbeogradVašingtonEdvard Džozefpodela Kosovapriznanje KosovaSrbijaForen polisiHašim TačiDžons Hopkinsštap i šargarepa


SINIŠA MALI PROMOVIŠE AMERIČKI FUDBAL: Beograd domaćin finala lige šampiona?\nNaslovna / SPORT+ / Američki fudbal / SINIŠA MALI PROMOVIŠE AMERIČKI FUDBAL: Beograd domaćin finala lige šampiona?\nSiniša Mali najavio pomoć grada u popularizaciji američkog fudbala\n2014-07-18 17:59 > 16:08\nGradonačelnik Beograda Siniša Mali razgovarao je danas sa delegacijom Srpske asocijacije američkog fudbala i najavio pomoć grada u popularizaciji ovog sporta. Razgovoru je prisustvovao i gradski sekretar za sport i omladinu Slavko Gak. Ekipa „Vukovi Beograd” osvojila je prošlog vikenda drugo mesto Lige šampiona Evrope u Francuskoj.\n"Američki fudbal je relativno mlad sport u Srbiji jer aktivno postoji samo deset godina. Ove godine imali smo prekretnicu kada je ekipa „Vukovi Beograd” osvojila drugo mesto u finalu „Final 4” Lige šampiona u američkom fudbalu i time pokazala da imamo tim za najveće domete", naglasio je gradonačelnik i čestitao ekipi na ovom uspehu.\n– Cilj nam je da naredne godine pomognemo što veći broj malih sportova, tačnije onih kojima se ne bavi veliki broj ljudi. Američki fudbal polako dobija na popularnosti i atraktivnosti, o čemu govori i podatak da u Srbiji ima tridesetak klubova sa dve hiljade aktivnih igrača. Grad će podržati inicijativu naše asocijacije da se finalno takmičenje u američkom fudbalu sledeće godine održi u Beogradu. Ako uspemo, to će pomoći ne samo promociji ovog sporta već i promociji našeg glavnog grada – rekao je Siniša Mali.\nPrethodna SRBIN VODI EVROSKI OGRANKA AMERIČKOG FUDBALA: Novi predsednik Goran Nišavić!


Šta je novo kod "čika - Crnog"? - Sportske.net\nŠta je novo kod "čika - Crnog"?\nAko se za Avrama Granta može reći da se bojao promena, čini se da dolazak Vladimira Vermezovića predstavlja pomak kako u pristupu tako i u novoj koncepciji tima.\nAvram Grant je praktično potrošio proleće bez ikakvog pečata, kada je u pitanju tim. Nasledio je ogromnu prednost i praktično već osvojenu titulu, Partizan nije uspeo da unapredi igru, a tim je ostao isti, uz možda par novina, recimo vraćanje Babovića na mesto zadnjeg veznog igrača...\nOno o čemu se ćutalo je nedostatak discipline, naravno sve to izađe na videlo kad je kasno.\n"Ne treba Srbinu dati toliku slobodu", rekao je nedavno Stefan Babović aludirajući na pristup Izraelca, verovatno stečen tamo gde se profesionalizam podrazumeva, u Engleskoj.\nVermezović je zategao stvari, uspostavio principe, a koliko će se takav pristup odraziti na teren, videćemo.\nVeći doprinos dao je u timskoj koncepciji, vraćanjem Saše Ilića na mesto centralnog veznog igrača, čime je do maksimuma iskoristio najveće vrednosti koje kapiten poseduje, a one sigurno nisu trkački deo.\n"Sa Ilićem i bez njega, Partizan se razlikuje", priznao je Vermezović.\nTakođe, razrešio je pitanje prioriteta na bokovima u odbrani, jer će Aksentijević i Volkov biti neprikosnoveni, mada će se i konkurenti boriti za šansu. Rešio je da forsira Ostojića kome će to poverenje mnogo značiti, vratio je u život Stankovića, a sada i Marković deluje kao igrač na koga smo navikli u OFK Beogradu.\nMarković po Vermezoviću nije špic, igraće desno, a videćemo kako će uklopiti, uz Stefana Šćepovića, ostale napadače.\nStiče se utisak da novi trener ne računa na Meda Kamaru, već je rekao da želi da vidi Afrikanca sa drugačijim pristupom, iako je tako nešto teško očekivati. To će biti još jedna promena, koja bi mogla da učvrsti koheziju u svlačionici.\nPripreme su završene, ne treba očekivati ni veća pomeranja u igračkom kadru, osim eventualno odlaska Tomića. U narednom periodu, jasno je da će biti forsiran i Ninković, koji je i na EP pokazao u dva meča da stasava u odličnog igrača.\nNaravno, sve Vermezovićeve odluke su na ispitu vremena, to jest ocenu će mu dati rezultati...


A. J. 25. januara 2022. 15:54\nMeteorolog Nedeljko Todorović izjavio je da prolazi glavni udar hladnoće i da će već tokom predstojeće noći početi priliv toplijeg vazduha, te da u četvrtak i petak sledi dalji porast temperature.\nTodorović je rekao da su poslednja tri dana bila najhladnija tokom ove zime, ali da su takve vremenske prilike sasvim normalne za sredinu januara, te dodao da su ovo ekstremno niske temperature, ali daleko od vrednosti koje su zabeležene tokom nekih drugih zima.\n„Danas prolazi glavni udar hladnoće i već od noćas počinje priliv toplijeg vazduha. Sledi blago naoblačenje tako da će sutra minimalne temperature biti daleko više nego jutrošnje, pogotovo u Vojvodini i na području Beograda“, rekao je Todorović.\nNaveo je da će na jugu Srbije još biti dosta hladno u jutarnjim satima, dok ne stignu oblaci, ali da će danju u svim mestima maksimalna dnevna temperatura preći u nekoliko stepeni iznad nule.\nU četvrtak i petak sledi dalji porast temperature, rekao je Todorović i dodao da do početka februara neće biti veće hladnoće s tim što će sa prvim naoblačenjem koje nam sledi biti vrlo slabog snega, te da će slično biti i u subotu, 29. januara, kada se očekuje manji pad temperature.\nTakođe, dodao je da se 1. februara očekuje kratkotrajno dvodnevno naoblačenje uz manji pad temperature, kada će pored kiše biti i snega, ali da će generalno u narednih desetak, 15 dana biti toplije vreme.\nTodorović je rekao da bi počev od sutra, uz porast temperature, maksimalne temperature do kraja januara u nekim mestima mogle da dostignu i 10 stepeni, s tim što bi to u početku bile temperature između tri i osam stepeni.\n„Porast temperature doprineće da se u narednih nekoliko dana snežni pokrivač u nižim predelima potpuno otopi. Ostao bi samo u planinskim predelima, mada bi se i tu topio na visinama oko 1.000 metara“, rekao je Todorović.\nGovoreći o tome kakvo će vreme biti u glavnom gradu Srbije, Todorović je ponovio da se 1. i 2. februara opet očekuje zahlađenje, ali ne sa ovako niskim temperaturama.\n„To bi bila oblačna varijanta koja će početi sa kišom, a onda sa snegom, pa posle toga opet porast temperatura“, rekao je Todorović.\nNaveo je da će se u većem delu februara ili barem u prvoj polovini meseca zadržati promenljivo vreme.\n„Tu bi bilo i toplijih dana sa maksimalnim temperaturama i do čak 10 i 15 stepeni s tim da bi te tople epizode bile prekidane kratkotrajnim zahlađenjima u trajanju od dva do tri dana, kada bi pored kiše moglo na kratko da bude i snega“, dodao je Todorović.


Pomislio sam "nema veze", biće prilike i ne sluteći da će se ta prilika ukazati za manje od sedam dana.\nKRENIMO najpre od istraživanja, pa ćemo se vratiti na "priliku". Pod nazivom "Prodžekt implicit" istraživanje je sprovođeno punih 13 godina, od 2002. do 2015, tako što su učesnicima nuđene reči i slike koje je trebalo da uparuju, a naučnici su na osnovu tog uparivanja proučavali koliko ispitanici imaju podsvesnih rasnih predrasuda. Rezultati su takvi da bi cela autošovinistička ekipa u Srbiji koja ovaj narod optužuje za ontološku mržnju prema drugom i drugačijem odmah morala da počini harakiri, kada bi imala u sebi i trunku časti - najmanje rasističkih predrasuda u Evropi ima upravo među građanima Srbije, dok su najveći evropski rasisti "miroljubivi", "pristojni" i "dobroćudni" Česi, a odmah iza njih su Litvanci.\nPo jednom drugom istraživanju objavljenom u časopisu "Harvard politikal rivju" koje je sprovela Agencija Evropske unije za osnovna prava 2018. godine, najrasističkije zemlje u Evropi su upravo one na koje se naši drugosrbijanci najviše vole ugledati, one nordijske, a među njima na prvom mestu Finska.\nI ONDA vam se pojavi novinarka Safeta Biševac koja, u tekstu pod naslovom "Klimatske promene" koji se ne može uhvatiti ni za glavu, ni za rep (šara od upada ROSU na sever Kosova, preko Vučićevih optužbi na račun Britanaca, Moravskog koridora, do Erdogana), napiše sledeću rečenicu: "Čini mi se da će se pre svet izboriti sa klimatskim promenama nego Srbija sa mržnjom". Verovatno je tu mržnju, kao pripadnica manjinske zajednice, osetila na svojoj koži pa zna o čemu govori, baš kao što i Greta Tunberg zna šta je "upropašćeno detinjstvo" dok iz svoje 10.000 evra vredne fotelje priča o borbi protiv klimatskih promena koja bi najviše pogodila upravo najsiromašnije stanovnike planete. U cilju borbe protiv klimatskih promena maloj Greti nije bilo teško da se žrtvuje, sedne u avion, potroši ko zna koliko kerozina i benzina i otputuje iz Švedske u Glazgov kako bi protestovala protiv istih onih ljudi koji je podržavaju dok govore na samitu o klimatskim promenama.\nKAD smo kod mržnje i klimatskih promena, na svoju muku koju mu stvara "siromašna stoka" skrenuo nam je pažnju još jedan javni pregalac dobroćudan gotovo koliko i prosečan Čeh, Istok Pavlović. Požalio se on kako mu se prijateljica koja, inače mnogo voli Srbiju, seli u EU "gde ne žive divljaci koji se greju na traktorske gume i loš lignit, tamo gde ljudi dišu lep vazduh cele zime. Poučen njenim primerom, po prvi put razmišljam da odem iz Srbije, iz istog razloga". "Glavni problem su", kaže, "ljudi po kućama koji lože najjeftinije moguće energente da bi se zimi ogrejali, porodice koje gledaju kako da se skrpe i preguraju zimu za male pare". Sram da ih bude, dodaćemo mi, što nemaju novca da se, poput Grete, ili njega, žrtvuju grejući se nekim ekološki čistijim sredstvom. A sram da bude i ovu vlast što im to, poput one u civilizovanoj Velikoj Britaniji, ne zabranjuje samo zato što bi "sirotinja poludela", pa onda više ne bi glasala za tu vlast.\nUGLEDNI Istok se, dakle, potpuno bezosećajno zalaže za to da vlast uvede mere koje bi najveći deo stanovništva dovele u gotovo bezizlaznu situaciju, a pošto to ne bi prošlo na izborima, onda bi ih trebalo "naterati". Pa ako pola Srbije nema para za ekološki čisto grejanje, nek crkne (i ovako su ontološki mrzitelji, ubacuje se Safeta), samo da Istok može da udiše čist vazduh, a da ne mora da napušta Srbiju, koju toliko voli.\nJEDINO što se promenilo od vremena kada je familija Remcma ostvarila "prvobitnu akumulaciju kapitala" je u tome što se njeni članovi više ne zalažu za to da "pocrkaju Jevreji", nego da "pocrka sirotinja" koja se greje na "traktorske gume", u čemu ih podržava Istok, a tome možemo dodati i "ontološke mrzitelje" Srbe, u čemu bi ih podržala Safeta. I rešen i problem klimatskih promena, a i srpske mržnje, na opšte zadovoljstvo odabranih.\nFilip Rodić kolumna komentar Neće moći kolumna neće moći


Ministar omladine i sporta Vanja Udovičić dodelio je najboljim studentima Univerziteta u Nišu stipendije u iznosu od 30.000 dinara, koje će se dodeljivati u periodu od 10 meseci.\nMinistar Udovičić, ujedno i predsednik Fonda za mlade talente, kroz dugogodišnju praksu nagrađivanja talenata i ulaganja u obrazovanje mladih ove zemlje, bori se za podsticanje najvrednijih i najperspektivnijih studenata.\nUpravo njegovom inicijativom iz godine u godinu se povećava fond za stipendije. Ove godine u Nišu je dodeljeno 50 stipendija više nego prethodne. O povećanju broja i iznosa stipendija za Rtv.rs ministar Udovičić je rekao:\n„To pokazuje sistemsku odluku države da mladima u Srbiji omogućimo najbolje uslove i podržimo ih na njihovom putu da istraju u svojim najvišim ambicijama, budu najbolji u oblastima koje su izabrali kao životne pozive i, kao što su danas najbolje što Srbija ima, da tako i sutra budu pokretači za sigurnu i još bolju budućnost naše zemlje. Država ceni i prepoznaje vaš trud i rad.“\nOve godine će studentima srpskih univerziteta biti dodeljeno 1300 stipendija, od toga 900 za studente osnovnih studija i 400 za studente master i doktorskih studija.\nOhrabruje činjenica da se i dalje ceni trud, da se i dalje prepoznaje zalaganje i da i dalje ima onih koji veruju u mlade ljude u Srbiji. Nadamo se da će se u narednim godinama nastaviti sa nagrađivanjem najboljih, ali isto tako i ulagati u celokupno obrazovanje, jer su mladi ljudi ove zemlje to zaslužili!


CRTA :Negativan indeks odgovornosti stare i nove vlade prema građanima - CRTA\nUncategorized @sr / 31.07.2012.\nNovoformirana Vlada Republike Srbije u mandat kreće sa negativnim Istinomer indeksom od -1,08 dok je prethodna Vlada četvrogodišnji mandat završila sa indeksom – 1,2 saopštio je Centar za istraživanje, transparentnost i odgovornost (CRTA).\nIstinomer indeks predstavlja stepen odgovornosti za javno izgovorenu reč, odnosno svojevrsnu statistiku koja pokazuje koliko su političari i drugi javni funkcioneri odgovorni u pogledu političke komunikacije sa građanima. Najneodgovorniji ministri u prethodnoj Vladi bili su Milutin Mrkonjić sa indeksom -5,5 i Mlađan Dinkić sa indeksom -5,2 koji su ujedno i ministri u novoj Vladi, dok su pozitivan indeks imali ministri Dragan Šutanovac i Predrag Marković.\nIstinomer indeks je zapravo odnos pozitivno i negativno ocenjenih izjava i kao takav predstavlja još jedan pokazatelj koliko su političari odgovorni u komunikaciji prema građanima. Građanima pružamo još jedan mehanizam u praćenju rada javnih funkcionera, ističe Vukosava Crnjanski Šabović, direktorka Centra za istraživanje, transparentnost i odgovornost CRTA.\n“Sve dok donosioci odluka ne budu objašanjavali svoja kadrovska rešenja u kontekstu političke odgovornosti, mi se nećemo zaustaviti. Periodično ćemo objavljivati progres Vlade i njenih individualnih članova na lestvici našeg indeksa, a vrlo glasno ćemo reagovati na bilo kakvu naznaku zanemarivanja interesa građana u političkoj komunikaciji zvaničnika”, izjavila je Vukosava Crnjanski Šabović.\nNa sajtu Istinomer (www.istinomer.rs) citiraju se, analiziraju i ocenjuju izjave političara i drugih javnih ličnosti po kriterijumima istinitosti, doslednosti i ispunjenja obećanja.\n“Do sada smo ocenili 1.700 izjava i uradili više od 200 analiza. Samo mali broj političara koji je sada došao na neku od javnih funkcija za nas je nepoznat, jer većina njih ima bar jednu ocenjenu izjavu na našem sajtu. Od sada ćemo ocenjivati Vladu kao kolektivitet u kojem svaki od njenih članova svojom (ne)odgovornošću doprinosi ili oduzima kredibilitet cele Vlade“, izjavio je zamenik urednika sajta Istinomer Siniša Dedeić.\nPre nekoliko nedelja, Istinomer je pokrenuo akciju “Ne Mrkonjića u Vladu”, kako bi pokušao da utiče na mandatara Dačića da u novoj Vladi ministarsko mesto ne ponudi najlošije ocenjenom ministru u prošlom mandatu. Naime, Milutin Mrkonjić je u čak 85,7 odsto izjava koje je Istinomer ocenio kazao neistinu, ili bio nedosledan ili prekršio obećanje. U roku od dve nedelje peticiju Istinomera podržalo je više od 10.000 ljudi na društvenim mrežama.


Dan žalosti u Mostaru zbog pogibije pet osoba u avionskoj nesreći\n/ Plus / Dan žalosti u Mostaru zbog pogibije pet osoba u avionskoj nesreći\nFaktor.ba16.05.2017. u 09:44\nU Mostaru je Dan žalosti zbog pogibije pet osoba u avionskoj nesreći koja se dogodila u subotu, 13. maja.\nU odluci, koju je donio gradonačelnik Mostara Ljubo Bešlić, navodi se da će zastave biti spuštene na polja koplja, da se neće održavati kulturne i zabavne manifestacije, te da će biti ugašena muzika u ugostiteljskim objektima.\nU avionskoj nesreći koja se dogodila u subotu oko 16.00 časova u Mostaru poginuo je pilot Ivan Karačić, zatim mladić Muhamed Sipović, brat i sestra Luka i Lana Lovrić od sedam i deset godina, te osmogodišnji dječak Arman Hadžiomerović.\nDvoje su djeca radnika Aerodroma Mostar, a jedno je dijete zaposlenog u Agenciji za pružanje usluga u vazdušnoj plovidbi BiH.\nNesreća se dogodila tokom panoramskog leta u okviru manifestacije “Dani otvorenih vrata” pod nazivom “Let iznad Mostara” koju su organizovali Aero-klub “Mostar 1949” i Aerodrom Mostar.


Sreda, 24/04 - Fudbal, Španija, La Liga\n24/04Atletiko Madrid vs ValensijaDupla šansatip: X2\nU sredu nas ostaju preostali mečevi 34. kola španske La Lige a za vas smo izdvojili meč koji se igra na Vanda Metropolitano stadionu, gde će snage odmeriti Atletiko Madrid i Valensija. Meč između ove dve ekipe je na programu od 19 časova i 30 minuta.\nVeliko je pitanje da li će navijači Atletiko Madrida biti zadovoljni sa ovom sezonom pošto su mišljenja da je njihova ekipa mogla dosta dalje da dogura u Ligi šampiona ali i u španskom Kupu gde su izuzetno rano eliminisani. Što se tiče prvenstva, nema se tu šta zameriti izabranicima Čola Simeonea pošto se trenutno nalaze na drugom mestu na tabeli uz četiri boda viška u odnosu na trećeplasirani Real, i sigurno je da imaju velike šanse da sačuvaju tu poziciju do kraja šampionata. U prošlom kolu su "jorgandžije" ostvarile veoma važnu pobedu na gostovanju kod Eibara.\nKatastrofalno su "slepi miševi" započeli sezonu, koja će po svemu sudeći na kraju biti jedna od najuspešnijih u novijoj istoriji ovog kluba. Naime, ekipa sa Mestalje se trenutno nalazi na petom mestu na tabeli koje naredne sezone donosi plasman u Ligu Evrope, ali imaju i samo dva boda manje od četvrtoplasiranog Hetafea pa nema sumnje da će do kraja šampionata napasti tu poziciju broj četiri koja na kraju sezone donosi plasman u Ligu šampiona. Takođe, ova ekipa se nalazi u finalu Kupa Kralja gde će odmeriti snage sa Barselonom, a ne treba ni zaboraviti da su nedavno izborili polufinale Liga Evrope i zakazali dvomeč sa Arsenalom.\nDomaćin je siguran na drugoj poziciji i nema sumnje da ih do kraja očekuje jedan izuzetno miran šampionat. Što se tiče Valensije, ova ekipa je u naletu forme i u ovom trenutku uz Barsu igraju možda i najlepši fudbal u Španiji. Nema sumnje da će učiniti sve da dođu do pobede na ovom meču, ali u svakom slučaju je teško očekivati da će izgubiti pa vam predlažemo da pokušate sa duplom šansom x2 koju kladionica 10bet plaća sa kvotom 1.90.


Vasko Kalezić Archives - OFK Titograd\nKALEZIĆ NAKON TRIJUMFA U PETROVCU: Očekivali smo teško gostovanje\nFudbaleri OFK Titograda slavili su juče na veoma teškom gostovanju Petrovcu rezultatom 1-2 i tako upisali šestu pobjedu u devet kola Telekom 1.CFL. Naši momci su ostali neporaženi, i uz tri remija i samo dva primljena gola čvrsto drže lidersku poziciju crnogorskog šampionata. Golove za našu ekipu postigli su Vasko Kalezić i Marko Pavićević. Kalezić […]\nMožda ovo bude sezona za pamćenje\nRazočaravajuće ljeto, šokantna eliminacija iz kvalifikacija za Ligu Evrope, a onda bljesak… OFK Titograd nakon tri kola ne zna za poraz, bez primljenog je gola, a pobjedom u derbiju protiv Budućnosti definitivno je poslao jasnu sliku da su “romantičari” spremni za velike stvari, piše “Pobjeda”. “Nadam se da je nas je ta eliminacija dobro trgnula, […]\nVASKO KALEZIĆ NAKON DERBIJA: Pobjeda donosi više od tri boda!\nFudbaleri OFK Titograda slavili su juče u gradskom derbiju protiv Budućnosti rezultatom 1:0. Pobjednički gol za našu ekipu postigao je ofanzivni vezista Vasko Kalezić u 69. minutu i tako presudio rivalu. Kalezić u razgovoru za klubski sajt ističe da pobjeda u derbiju donosi više od tri boda. “Drago mi je da smo trijumfovali u derbiju. […]


Popović: Mjere Vlade ne daju rezultate, prijeti dramatičan porast nezaposlenosti – Borba\nDirektora Uprave za nekretnine danas pustili, pa uhapsili ispred zatvora\nMjere Vlade Crne Gore ne daju rezultate, a Crnoj Gori prijeti dramatičan porast nezaposlenosti, ocjenjuje potpredsjednica Demokratske Crne Gore, Zdenka Popović.\n“Koronavirus otkrio je i do kraja razboličio neistine i našminkanu statistiku Vlade Crne Gore o procentu nezaposlenih u našoj državi. Naime, direktor Direktorata za državni budžet kazao da se u proteklih petnaestak dana, na evidenciju Zavoda za zapošljavanje prijavilo oko 3.000 građana. Ovaj podatak ide u prilog našim ranije iznešenim tvrdnjama da je stvarna nezaposlenost u našoj državi mnogo veća od one o kojoj govore kozmetički podaci. Takođe, potpuno je jasno da socio- ekonomske mjere Vlade Crne Gore ne daju nikakve rezultate. Postoji opravdana opasnost da će doći do dramatičnog porasta nezaposlenosti ukoliko se ne donesu suštinske mjere za pomoć privredi”, navodi Popović.\nVažno je, dodaje ona, napomenuti i to da je podatak o broju nezaposlenih “bio nerealan i prije početka pandemije”.\n“Kada uzmemo u obzir neustavna brisanja lica sa biroa rada, te brisanje visokoškolaca koji su na stručnom osposobljavanju, jasno je da se javnosti prezentovani procenat dodatno uvećava. Osim toga, građani se brišu sa Zavoda i ukoliko se svaka tri mjeseca uredno ne prijavljuju na isti, a podaci govore da je veliki broj ljudi iz seoskih područja praktično onemogućen da tu obavezu izvršava svaka tri mjeseca. Takođe, sa Zavoda se brišu i oni koji odbiju ponuđeni sezonski posao na primorju, bez obzira što se radi o ljudima sa višim i visokim stručnim spremama, kao i oni koji se nalaze na tromjesečnim obukama koje organizuje Zavod. U tu cifru možemo slobodno uračunati i naše mlade ljude koji su zaposlenja našli daleko od svojih domova i porodica, ili one koji po pola godina rade na brodovima kako bi uspjeli da prežive jer je jedino što mogu dobiti od Crne Gore sezonski posao, ako ih i to zapadne”, kazala je Popović.\nOna ocjenjuje da će se Crna Gora suočiti sa drastičnim padom privrede.\n“Prilikom izrade statistike za hvalisanje Vlade, građanin koji je jedan dan u godini radio za dnevnicu, računa se kao zaposlen, a u zaposlene se računaju i sezonski radnici. Iz toga proizilazi da DPS vlast konstantno plasira neistine o navodnom ubrzanom razvoju i smanjenju broja nezaposlenih, dok je stvarno stanje mnogo drugačije, naročito u ovim kriznim periodima. Država će se, zbog neblagovremenih, selektivnih i populističkih ekonomskih mjera koje su sprovodili Vlada i Partijsko koordinaciono tijelo na čijem je čelu specijalista za sadnju krompira, suočiti sa drastičnim padom privrede koji će rezultirati rapidnim povećanjem broja nezaposlenih. Nažalost, zbog nepotpunih, nedovoljnih i neefikasnim mjera Vlade svi građani Crne Gore će osjetiti posledice”, zaključuje potpredsjednica Demokrata.\nPredsjednik položio vijenac u Spomen-parku: Genocid nad Srbima ne sme da se zaboravi!


ZANIMLJIV SUSRET Borovčanin sa saradnicima iz Bokserskog saveza Srbije kod lidera Čečenije - Sportal\nBSS čelnici u poseti Kadirovu Foto: Stare Slike\nP. L. - Vest objavljena: 00:31 - 25.01.2022\nLider Čečena bio je domaćin u pregovorima oko saradnje srpskog i čečenskog boksa i podržao je dogovor o saradnji, izdvojio je vreme da se upozna sa radom i organizacijom i istakao da podržava svaki vid zajedničkog delovanja.\nSrpska delegacija naišla je na veliko i bratsko gostoprimstvo od strane domaćina i njihovog prvog čoveka države.\n- Kadirov se veoma obradovao saradnji između bokserskih snaga Srbije i Čečenije. Nekoliko njihovih boksera i dva trenera doći će sa reprezentacijom Rusije na pripreme za Beogradski pobednik 2022, gde će trenirati zajedno sa našim bokserima, a njihovi treneri održaće veliki seminar škole boksa za naše trenere. Istakao je da lično želi da bude pokrovitelj narednih priprema reprezentacija Srbije i Rusije u gradu Groznom, objašnjava prvi čovek srpskog boksa Nenad Borovčanin.\n- Prvi čovek Čečena preneo je tople pozdrave našem predsedniku i izjavio da je njegov čečenski narod stoprocentno uz Srbiju, kao što je i cela Rusija sa predsednikom Vladimirom Putinom uz Srbiju i njenog predsednika Vučića. Istakao je da namerava dalje da razvija odnose između Srbije i subjekta Rusije-Čečenije, a sve u korist Srbije i njihove otadžbine Rusije, istakao je Borovčanin .\nČečenija u svojim redovima ima jednog od trenutno najboljih planetarnih boksera koji je iznikao i stasao iz njihove škole boksa, a reč je o svetskom šampionu Arturu Beterbijevu.\nSrpska boks delegacija posetila je i bokserski centar Ahmat u Groznom, kao i turnir za mlađe uzraste gde su sklopili dogovore o zajedničkim kampovima bokserskih klubova obe republike.\nBorilački sportovi Bokserski savez Srbije


AO: Jelena u trećem kolu, Conga prejak za Lajovića – Sportexpress\nAO: Jelena u trećem kolu, Conga prejak za Lajovića\njanuar 18, 2017 admin 0 Comment\nSrpska teniserka Jelena Janković plasirala se u treće kolo Otvorenog prvenstva Australije u Melburnu, pošto je pobedila 57. teniserku sveta Juliju Gerges iz Nemačke posle dva seta, 6:3, 6:4.\nJanković, 54. na ATP listi, pobedila je za sat i 28 minuta, četiri puta je oduzela servis protivnici, koja je napravila dva brejka. Srpska teniserka će u trećem kolu igrati protiv osmog nosioca Ruskinje Svetlane Kuznjecove.\nSrpski teniser Dušan Lajović nije uspeo da se plasira u treće kolo prvog grend slem turnira u sezoni, pošto je izgubio od 12. igrača sveta Žoa Vilfreda Conge iz Francuske posle tri seta, 6:2, 6:2, 6:3.\n← EVROLIGA: Zvezda novčano kažnjena\nZVANIČNO: Zvezda i Grafičar potpisali ugovor o poslovno-tehničkoj saradnji →\nBRITANCI PIŠU: Ana Ivanović trudna


Danas je Preobraženje Gospodnje – Info Centar Juga\nSrpska pravoslavna crkva danas obeležava praznik Preobraženja Gospodnjeg, koji se u pravoslavlju ubraja u 12 velikih Hristovih praznika. Praznik je posvećen sećanju na događaj Hristovog preobraženja na gori Tavor kada on najavljuje svoje potonje stradanje i slavu.\nPrema rečima Svetog Nikolaja Velimirovića, ovo nebesko svedočanstvo o Sinu Božjem „trebalo je da posluži u dane stradanja Gospodnjeg na ukrepljenje nepokolebljive vere u njegovu krajnju pobedu“.\nZapadna crkva unela ga je u svoj kalendar tek 1457. godine i to u slavu pobede hrišćanske vojske nad Turcima kod Beograda, a na Istoku se slavi još od sedmog veka.\nPostoji verovanje da se o ovom prazniku celokupna priroda preobražava, pa se kaže: Preobražava se i voda i gora.\nU četvrtak akcija dobrovoljnog davanja krvi u prostorijama leskovačkog Crvenog krsta\nKonstitutivna sednica Skupštine opštine Lebane zakazana za sutra u 10 sati\nSPS demantuje glasine o navodnom “slavlju”\nOd danas izmena režima saobraćaja u Leskovcu zbog festivala


Želite li da živite večno - Beer Style\nKada znamo koje povoljne komponente poseduje pivo, moramo saznati šta tačno prosečan pivopija može da „izvuče“ iz piva. Prvo, ljudi koji umereno konzumiraju pivo imaju 31% manju šansu da pate od srčanog udara, moždanog udara ili srčanih oboljenja. Takođe je neizbežno da umerena konzumacija piva smanjuje šansu za razvijanje kamena u bubregu, i to za čak 41%. Jedno istraživanje je pokazalo, da muškarci koji piju jedno do dva piva dnevno imaju drastično manje šanse da obole od dijabetesa. Pored svega gore navedenog, pivo poseduje pozitivan holesterol, smanjuje rizik od raka i pomaže još na mnogo načina, kako našem telu tako i našem umu. Ali moramo ponovo da navedemo, ove blagodeti piva možete samo da iskusite ako konzumirate odgovorno – Lagano i bez preterivanja.


Mogherini: Nerealno je zamisliti da Assad ostane na vlasti nakon rata u Siriji – Minber\ntra. 03, 2017 at 5:59 pm\nadmin 5 godina ago 498 views\nFederica Mogherini izjavila je u ponedjeljak kako “izgleda potpuno nerealno vjerovati da će budućnost Sirije biti upravo ista kakva je bila i prošlost”.\n“Na Sirijcima je da to odluče, ali baš na svim Sirijcima da odluče”, dodala je.\nFrancuski ministar vanjskih poslova Jean-Marc Ayrault izjavio je da “Francuska nijednog momenta ne može povjerovati da Siriju predvodi Bashar al-Assad, uzimajući u obzir njegovu odgovornost za trenutnu situaciju: više od 300.000 mrtvih, zatvorenike, mučene ljude, uništenu zemlju. To je pitanje odgovornosti”.\nMinistri vanjskih poslova navode u saopćenju da EU stoji spremna da pomogne u obnovi Sirije, “ali samo kada široka, iskrena i inkluzivna politička tranzicija bude u toku”.\nOni su također pozvali sirijski režim i njegove saveznike, posebno Rusiju, da “poduzmu sve napore da osiguraju potpuni prekid neprijateljstava, ukidanje opsada i da potpuno omoguće neometani humanitarni pristup širom zemlje”.\nOni su saopćili da će EU raditi “u pomaganju ustanovljavanja odgovornosti za ratne zločine, kršenja ljudskih prava i zlostavljanja i kršenja međunarodnog humanitarnog prava, uključujući potvrđeno korištenje hemijskog oružja”, prenosi Associated Press.


Stiže saobraćajna superkamera: Snimaće prekršaje u krugu od 360 stepeni\nUređaj se može koristiti stacionarno i mobilno, a može istovremeno pratiti nekoliko “meta”.\nNe izgleda čak ni kao klasične kamere, zar ne? Mnogi ljubitelji automobila upoznati su sa lidarskom tehnologijom pre svega iz teme autonomne vožnje. To je oblik trodimenzionalnog laserskog skeniranja, a upravo je sa lidarom francuska kompanija Parifex razvila posebno moćan uređaj za merenje brzine.\nPrema izjavama iz Parifexa, Nano uređaj je prvi sistem za praćenje brzine i saobraćaja koji je opremljen 3D lidar senzorom.\nZa razliku od konvencionalnih brzinomera, Nano može da meri u krugu od 360 stepeni i tako, između ostalog, prati čitave raskrsnice. Uređaj se može koristiti stacionarno i mobilno, a može istovremeno pratiti nekoliko “meta”. Istovremeno, uređaj meri ne samo brzine, već i bezbedno rastojanje između vozila, ali to nije sve.\nKako piše L’Indépendant, Nano kamera za brzinu takođe može da registruje prekršaje kao što su prolazak kroz crveno svetlo ili vozače koji ne poštuju saobraćajne znakove.\nPrema samoj kompaniji, lidarsku kameru za merenje brzine je sada odobrila LNE (Laboratoire national de métrologie et d’essais ) – laboratorija odgovorna za merenje i testiranje proizvoda svih vrsta i njihovo sertifikovanje na tržištu Francuske. Očekuje se da će nova kamera uskoro ući u fazu testiranja na javnim saobraćajnicama u toj zemlji.\nSistem je neosetljiv na različite spektre svetlosti i može da izdrži ekstremne vremenske uslove. Prema opisu proizvođača, uređaj može ne samo da dokumentuje saobraćajne prekršaje, već i da prikuplja opšte podatke o saobraćaju: na primer, prepoznaje pešake, bicikliste, motocikliste i druga vozila, uključujući njihovu tačnu veličinu i smer kretanja.\nUkoliko se ovaj novi sistem pokaže kvalitetnim, policijske službe iz celog sveta mogle bi da stanu u red na šalteru za narudžbine u Parifexu.


EVO ŠTA ĆE SVE DELITI NAKON RAZVODA! Dalila i Dejan imaju veliko BOGATSTVO - mnogo su ULAGALI u ovo - PRess Serbia | PR PRess team\nOdnos bračnog para Dalile Dragojević i Dejana Dragojevića ne prestaje da intrigira javnost od kako je ona postala bliska sa Filipom Carom u “Zadruzi”, te istakla da je shvatila da je njen brak bio “samo farsa”.\nDalila je najavila razvod, a podela imovine tokom istog će se, pretpostavljamo, kako to inače i biva, deliti na ravne časti.\nOni su tokom braka stekli mnogo toga zajedničkim naporima, poput kuće u mestu Gornji Šepak u Republici Srpskoj, u blizini granice sa Srbijom.\nU više navrata su pokazivali svima kako izgleda spoljašnost i unutrašnost njihovog doma, ponajviše na Jutjubu.\nKuća im ima dva ulaza, a veliko imanje im je pričinjavalo veliko zadovoljstvo, te su na njemu, na otvorenom, često provodili slobodno vreme.\nDetalje unutar doma su pažljivo birali, a za enterijer je mahom bila zadužena Dalila.\nJavnost su pred ulazak u “Zadrugu” obavestili da su ostavili majstore na imanju da završe ogradu i obave još par stvari u dvorištu koje su zamislili.\nŠta će biti sa svim ovim tokom podele imovine pokazaće vreme, a nema sumnje da će se planovi oko sređivanja kuće i okoline promeniti, sada kad je jasno da više nemaju zajedničku budućnost.\nTagovidalila dragojević Dejan Dragojević RAZVOD STAN


Republički zavod za statistiku objavio je podatke o prosečnim platama za mart mesec po privrednim delatnostima u Srbiji. Mada prosek, pogotovo kada je reč o zaradama, može da bude varljiva kategorija, jer zna da bude i drastično veći od od donje granice ili drastično manji u odnosu na gornju, dosta može i da pokaže, pogotovo onima koji tek sada treba da se opredele za buduće zanimanje.\n"Blic" vam u nastavku donosi top 10 najvećih martovskih prosečnih zarada u Srbiji po delatnostima u privredi.\n1. Poslovi u oblasti informisanja i komunikacija generalno su dobro plaćeni, a najplaćeniji su oni koji se u tom sektoru bave računarskim programiranjem i konsultantskim delatnostima. U martu ove godine na tim pozicijama prosečna neto zarada (zarada koja leže na račun, ne računajući poreze i doprinose) je iznosila čak 176.335 dinara, što je oko 3,7 odsto više od republičkog proseka.\n2. Poznato je da su plate pilota svuda u svetu, pa i u Srbiji, za veliku većinu građana abnormalne i da prelaze nekoliko hiljada evra. Verovatno se i zbog njihovih zarada, oblast vazdušnog saobraćaja izdigla po visini plata. Prema podacima RZS, u tom sektoru u martu su prosečna primanja iznosila 162.468 dinara.\n3. Na ceni su i oni koji se bave organizovanjem i sprovođenjem reklamnih kampanja. Tako je u oblasti reklamiranja i istraživanja tržišta zabeležna prosečna zarada od 131.447 dinara.\n4. Mada je utisak da se nauka u Srbiji ne ceni dovoljno, pojedini poslovi iz naučnog sektora tržište i te kako ceni. Zvanična statistika kaže da plata u proseku u upravljačkoj delatnosti i savetovanju (oblast stručne, naučne i tehničke delatnosti) iznosi 127.618 dinara.\n5. Visoke plate zabeležene su i u duvanskoj industriji, što ne čudi, s obzirom da u Srbiji posluju tri najveća svetska prozvođača cigareta. Prema podacima RZS, oni koji su zaposleni u sektoru proizvodnje duvanskih proizvoda u proseku zarađuju 126.940 dinara.\n6. Ne računajući rudare, koji su neretko na minimalcima, u oblasti rudarstva se takođe može lepo zaraditi. Oni koji se bave uslužnom delatnosti u rudarstvu (usluge kod istraživanja mineralnih sirovina od prospekcije do detaljnih istraživanja ležišta i slično) u martu su primili prosečnu platu u iznosu od 113.592 dinara.\n7. Među prvih 10 martovskih zarada su i plate zaposlenih u sektoru eksploatacije nafte i prirodnog gasa. Prema zvaničnim podacima, u toj delatnosti u proseku se zarađuje 102.259 dinara.\n8. Kao i na zapadnim tržištima, i u Srbiji su zarade u finansijskom sektoru znatno više od proseka u odnosu na većinu drugih delatnosti. Ipak, najviše se zarađuje u oblasti finansijskih usluga (osim osiguranja i penzionih fondova), odnosno najveće plate imaju oni koji se bave pribavljanjem i redistribucijom finansijskih sredstava i oni su u martu primili u proseku 100.892 dinara.\n9. Među najvećim zaradama su i one koje primaju zaposleni u sektoru proizvodnje koksa i derivata nafte, odnosno oni koji se bave preradom nafte i sirovog uglja.\n10. Zvanična statistika je pokazala da visoke zarade, dva puta veće od republičkog proseka, primaju oni koji se bave programskim aktivnostima i emitovanjem, odnosno koji su angažovani na radijskom i televizijskom zabavnom programu i vestima. RZS je utvrdio da je njihova prosečna plata u martu iznosila 96.351 dinara.\nOd januara ove godine minimalna mesečna zarada u Srbiji iznosi 22.620 dinara. Ipak, poznato je da je isplaćivanje plata ispod propisanog minimuma kod nas neretka pojava.\nPolovina preduzeća u Crnoj Gori očekuje poteškoće u poslovanju, zbog uticaja pandemije korona virusa, pokazalo je istraživanje Instituta za strateške studije i projekcije, prenose crnogorski mediji.


Priština, 1 Mart 2012. Agencija protiv Korupcije javno obaveštava sve visoke javne zvaničnike koji su u obavezi da izjavljuju imovinu u APK, da je zakonski rok za redovnu godišnju izjavu imovine, od 1 do 31 Marta 2012 godine.\nKao što je poznato, Zakon br.04/L-050 za Izjavu, Poreklo i Kontrolu Imovine visokih javnih zvaničnika i Izjavu, Poreklo i Kontrolu Poklona za sve Visoke javne zvaničnike ,obavezuje sve visoke javne zvaničnike da u Agenciju protiv Korupcije, izjavljuju stanje svoje imovine. Visoki javni Zvaničnici koji su po prvi put na spisku visokih javnih zvaničnika, dužni su da izjavljuju imovinu u gore pomenutom roku.\nUsled izmene zakona,broj zvaničnika koji su dužni da izjavljuju imovinu ove godine je 3659, za razliku od prošle godine kada je taj broj bio 1830.\nAPK očekuje od strane visokih javnih zvaničnika odgovoran odnos, da se ispoštuje zakonski rok za izjavu svoje imovine, kako bi se moglo izbeći pokretanje sudskih postupaka. Za nepoštovanje zakonskog rokaza izjavu imovine, Agencija se obavezuje da protiv ovih zvaničnika pokrene prekršajne postupke u nadležnim sudovima. Osim toga, Agencija se takođe obavezije da objavi njihova imena.\nAgencija protiv Korupcije je otvorena za saradnju sa svim kontakt službenicima iz svih institucija, kako bi se ovaj jednomesečni proces izjavljivanja imovine uspešno završilo.


Osmanović: Razmišljati o sankcijama i za Vučićev establišment, jer sponzoriše Dodikov secesionizam\nOtužan je pokušaj ministra unutrašnjih poslova Srbije Aleksandra Vulina da opravda miješanje predsjednika Srbije Aleksandra Vučića u unutrašnja pitanja BiH, konkretno državnu imovinu, pomoću teze da je Srbija garant Dejtonskog sporazuma, ocijenio je predsjedavajući Kluba SDA u Predstavničkom domu Parlamentarne skupštine BiH Adil Osmanović.\nObjavljeno: 09.02.2022. u 15:05\n- Kao prvo, Srbija nije nikakav garant Dejtonskog sporazuma, već zaraćena strana u međunarodnom oružanom sukobu, kako je utvrđeno u nizu presuda Haškog tribunala (u predmetima Duško Tadić, Čelebići, Radovan Brđanin) i potvrđeno u presudi Međunarodnog suda pravde (u paragrafu 404). U ovim presudama jasno je utvrđeno da je Srbija potpisnica Dejtona zato jer je vršila opću kontrolu nad Vojskom RS-a - naveo je Osmanović.\nDalje je istakao da je glavna obaveza koju je Srbija preuzela, po članu 1. Općeg okvirnog sporazuma, da poštuje suverenitet, teritorijalni integritet i nezavisnost BiH.\n- Nema nikakve dileme da Vučić ne poštuje tu obavezu, osporavajući odluke Ustavnog suda BiH o državnoj imovini - smatra Osmanović.\nDalje podsjeća da je Vučić još od zime 1995. fiksiran na Ustavni sud, kada je u Šešeljevom časopisu „Velika Srbija“ napadao Dejtonski mirovni sporazum, između ostalog i zbog strukture Ustavnog suda. Očigledno je da Vučić i danas ima isti problem sa Dejtonom i Ustavnim sudom, te da se nije promijenio u tom smislu.\n- Čak se u Vulinovim saopćenjima, iza kojih se kukavički krije sam Vučić osjeti ista ona histerija s kojom je sadašnji predsjednik Srbije napadao Dejton kao „izdaju“ - kaže Osmanović.\n- Nadalje, u kontekstu Vučićevih napada na sankcije, treba podsjetiti i da je sam Dejtonski sporazum potpisan i proveden, zahvaljujući sankcijama Miloševićevom režimu. Zato danas, kada imamo slučaj da vlasti RS-a pa i sam predsjednik Srbije ne poštuju osnovne obaveze iz Dejtona, sankcije trebaju biti važeći mehanizam međunarodne zajednice. Predmet sankcija zasigurno, osim vlasti RS-a, trebaju biti i zvaničnici Srbije koji sponzorišu Dodikov udar na ustavni poredak i secesionizam, jer se radi o prijetnji miru i stabilnosti u regionu - zaključio je Osmanović.\nSaradnja Misije OSCE- a sa organizacijom Žene SDA


“LANSIRAJ SVOJU IDEJU” Otvoren konkurs za m:tel App takmičenje - Srpskainfo\nM:tel App takmičenje pruža mogućnost mladim ljudima da unaprijede svoje znanje u kreiranju mobilnih aplikacija i da se takmiče s vršnjacima iz Srbije i Crne Gore, budući da je kompanija m:tel dio grupacije koja posluje regionalno, te da je isti konkurs istovremeno organizovan i u navedenim zemljama. Najbolji autori aplikacija iz BiH takmičiće se na regionalnom nivou u „Regionalnom App izazovu“, koji organizuju Telekom Srbija, m:tel BiH i m:tel Crna Gora, i u kome će se naći učenici iz sve tri navedene zemlje.\nPrva faza m:tel App takmičenja trajaće do 20. novembra 2020. godine, do kada je potrebno da se osmisle ideje i pošalju popunjeni formulari za prijavljivanje na takmičenje. Nakon ove, slijedi faza izrade i slanja gotovih aplikacija do 25. januara 2021. godine, kada gotove, funkcionalne verzije aplikacija, uz detaljan opis, timovi treba da dostave putemadrese app.takmicenje@mtel.ba.\nStručni žiri će do kraja januara izabrati najboljih do pet aplikacija koje su pristigle na takmičenje, da bi u drugoj polovini februara uslijedio i „Regionalni App izazov”, na kojem će, u skladu s epidemiološkim mjerama, učestvovati najbolji timovi iz sve tri države.


Јolović: Otimanjem imovine prešli su “crvenu liniju” - Top Portal\nNaslovnica Vijesti BiH Јolović: Otimanjem imovine prešli su “crvenu liniju”\nЈolović: Otimanjem imovine prešli su “crvenu liniju”\nBivši komandant specijalne jedinice “Vukovi sa Drine” Milan Jolović poručio je danas na skupu “Sloboda” u Banjaluci da srpski borci neće dozvoliti otimanje imovine Republike Srpske.\nJolović je tokom skupa na Trgu Krajine pozvao na sabornost, jačanje srpskog jedinstva, definisanje zajedničkog stava i daljeg djelovanja u odbrani interesa od vitalnog značaja za srpski narod.\n“Pozivamo na jedinstvo svih političkih subjekata, udruženja proisteklih iz odbrambeno-otadžbinskog rata i građane u borbi za očuvanju Dejtonskog sporazuma i ustavnog poretka koji je iz njega proizašao”, naglasio je Jolović.\nOn je rekao da borci podržavaju sve one koji na dostojan način brane Republiku Srpsku, njenu dejtonsku poziciju i štite čast i ratnu žrtvu svih boraca.\nJolović je upozorio na opasnost odluka kojim se od Republike Srpske želi napraviti prazna ljuštura, zavisna od političkog Sarajeva.\n“To vodi destabilizaciji čitavog regiona, za koju će biti odgovorni oni koji destabilizujuće odluke kreiraju, ali i oni koji zbog njih likuju. Mi znamo šta je rat i zato smo protiv svake destabilizacije i zveckanja oružjem”, istakao je Jolović.\nOn je rekao da to ne znači da će borci dozvoliti da se krčmi i umanjuje kapacitet Republike Srpske.\nPredsjednik Odbora ratnih vojnih invalida Boračke organizacije Republike Srpske Marko Milošević kaže da su ratni vojni invalidi danas došli na skup “Sloboda” da kažu “ne” lažnim predstavnicima međunarodne zajednice i da im poruče da ne vjeruju u njihovu priču da odluke koje donose nisu protiv srpskog naroda i Srpske.\n“Ovdje smo i da pošaljemo jasnu poruku da ne prihvatamo unitarnu BiH koja se pravi po volji jednog naroda. Posljednji nametnuti zakon je samo jedan korak ka tom cilju dijela međunarodne zajednce, kao i ratnom cilju Bošnjaka”, istakao je Milošević u obraćanju tokom skupa koji je organizovala Boračka organizcija Republike Srpske.\nMilošević je upozorio da će, ako nestane Republike Srpske, nestati i Srba u BiH.\nVelikom narodnom skupu pod sloganom “Sloboda”, koji je organizovala Boračka organizacija Republike Srpske /BORS/ na Trgu Krajine u Banjaluci, prema procjenama policije, prisustvuje oko 18.000 ljudi.\nGrađani koji su pristigli iz svih dijelova Republike Srpske došli su da izraze podršku borbi za očuvanje odluka koje donose institucije Republike Srpske.\nOkupljeni na skupu nose zastave Republike Srpske, te zastavice na kojima piše “sloboda”.\nSkup “Sloboda” počeo je intoniranjem himne Republike Srpske “Moja Republika” i himne Srbije “Bože pravde”.\nTokom skupa član nekadašnjeg benda “Viteški ples” Miroslav Janjani otpjevao je pjesme “Sjećanje” i “Za ljepšu Srpsku”.\nPrethodni članakNa skupu “Sloboda” oko 18.000 građana\nNaredni članakZvaničnici Srpske na velikom narodnom skupu “Sloboda”\nZavršen skup “Sloboda”, poruka jasna: “Branićemo Srpsku i istinu”\nDodik: Veličanstven skup bez ijedne ružne riječi\nZvaničnici Srpske na velikom narodnom skupu “Sloboda”


Srbija u Pokretu | Klubovi Istoka za regionalni dom omladine\nAutorka: Željka Zdravković\nAktivisti klubova Srbije u pokretu iz Istočne Srbije su kroz anketiranje građana uvideli potrebu za osnivanjem doma omladine i pokrenuli kampanju da grad Bor dobije regionalni omladinski centar. Cilj kampanje je poboljšanje položaja mladih u Istočnoj Srbiji kroz osnivanje centra koji bi mladim ljudima obezbedio prostor i uslove za kreativno izražavanje, zdravo usmeravanje na sadržaje koji su ključni za njihov razvoj i socijalizaciju.\n“Pokretačka ideja je nastala u organizaciji „Srbija u pokretu“, kroz stvaranje klubova koji su smešteni u gradovima Zaječar, Bor, Kladovo.” – kaže Monikom Punđejević, tim liderka kluba “Istočni front” iz Bora.\nOd tim lidera Davora Husejna koji vodi klub “Borci” iz Bora čuli smo o tome kako je zamišljen rad omladinskog centra: “Rad regionalnog omladinskog centara je koncipiran tako da okuplja ljude iz gradova Istočne Srbije i pruža mogućnost za kulturno-umetničke sadržaje, čiji bi kreatori bili upravo mladi. Program bi obuhvatao predstave, razne edukativne radionice, zdrave stilove života, probe bendova, umetničke radionice, plesne radionice, ekološke sekcije i slično. Na taj način bi se njihova stvaralačka energija usmerila na razvoj potencijala i talenata kao i pokretanje vršnjaka ka pozitivnim aktivnostima.”\nCilj osnivanja klubova je organizovanje 70 mladih ljudi koji bi kroz kreativne akcije dobili zgradu Doma kulture na ekskluzivno korišćenje u svrhu otvaranja omladinskog centra.\nNaredni koraci klubova su prikupljanje podrške građana i iznošenje ovog problema organima vlasti i narodnim poslanicima, kao i razgovor i uključivanje mladih ljudi u kampanju i klubove,” saznali smo iz razgovora sa Monikom.\n“Ovakav vid organizovanja, kakav se praktikuje u organizaciji „Srbija u Pokretu“, se u mnogome razlikuje od tradicionalnih jer je se fokus stavlja osnaživanje mladih da sami kreiraju sadržaje umesto da im se samo serviraju. Uključivanjem omladine u kreiranje i sprovođenje programa omladinski centar bi postao ustanova gde mladi izražavaju sebe i razvijuju se kroz međusobnu pomoć i podsticaj,” – kaže Nikola Pešić, tim lider kluba “Fabrika promena” iz Zaječara.\nHodajte nežno, dragi prijateljiDemokratija 2.0 – ljudi su moć


Eksplozija u Kabulu, deset poginulih - Sputnjik Srbija\n18:58 28.11.2018 (osveženo 19:45 28.11.2018) Preuzmite kraći link\n„Deset osoba je poginulo, 19 ranjeno. Broj povređenih i poginulih u današnjem napadu u Kabulu nakon eksplozije automobila-bombe nije konačan“, ističe se u saopštenju.\nRanije su lokalni mediji izvestili da se na istoku Kabula začula snažna eksplozija. Eksplodirao je minirani automobil, nakon čega su se čuli pucnji. Televizija „Tolo njuz“ saopštila je, pozivajući se na načelnika policijske stanice Bismilaha Tabana, da je cilj napada mogla da bude teritorija britanske privatne kompanije za bezbednost G4S.


Radnik.rs: Telekomovo preduzeće Telus dobija tendere, iako je prekršilo zakon | N1 Srbija\nRadnik.rs: Telekomovo preduzeće Telus dobija tendere, iako je prekršilo zakon\n22.01.2020. |15.03 >15.06 |\nDržavna kompanija "Telus" je tokom 2017. i 2018. godine dobila višemilionske tendere o pružanju usluga fizičko-tehničkog obezbeđenja i održavanja higijene u "Pošti Srbije" i "Telekom Srbija" iako je pre toga, 2016. godine prekršajno kažnjena zbog nepoštovanja zakona iz oblasti radnih odnosa, otkriva portal Radnik.rs.\n"Telus", čiji je vlasnik "Telekom Srbija", po osnivanju 2005. godine je preuzeo zaposlene koji su radili na poslovima fizičkog obezbeđenja i održavanja higijene u "Telekomu Srbija" i "Pošti Srbije" da bi sada istim tim firmama prodavao usluge tih radnika preko tendera, piše Radnik.rs.\nTokom inspekcijskog nadzora u prostorijama "Telekoma" u Pančevu 2015. godine zatečen je radnik "Telusa" i utvrđeno je da u poslovnim prostorijama gde je radnik angažovan "Telus" ne drži primerak ili kopiju njegovog ugovora o radu.\nZbog ovog prekršaja, "Telus" je u julu 2016. godine presudom Prekršajnog suda u Pančevu, do koje je došao portal Radnik.rs, kažnjen novčanom kaznom od 100.000 dinara.\nOva presuda, prema Zakonu o javnim nabavkama, trebalo bi da bude diskvalifikujuća za "Telus" prilikom ocenjivanja ponuda na tenderima koje raspisuju javna preduzeća.\nNaime, kako se navodi u ovom zakonu, prilikom učešća u postupku javne nabavke "naručilac je dužan da od ponuđača ili kandidata zahteva da pri sastavljanju svojih ponuda izričito navedu da su poštovali obaveze koje proizilaze iz važećih propisa o zaštiti na radu, zapošljavanju i uslovima rada, zaštiti životne sredine, kao i da nemaju zabranu obavljanja delatnosti koja je na snazi u vreme podnošenja ponude".\nDakle, firme koje konkurišu na tenderu koje raspisuje javno preduzeće ili institucija dužne su da daju pisanu izjavu pod punom materijalnom i krivičnom odgovornošću da su poštovale obaveze iz oblasti radnih odnosa, objašnjava Radnik.rs.\nU praksi se radi o periodu od tri godine unazad od dana podnošenja ponude. Međutim, Zakonom o javnim nabavkama nije propisano da firma koja konkuriše na tenderu mora da dokaže potvrdom od suda da nije osuđena za prekršaj ili krivično delo iz ove oblasti.\nPrema podacima iz izveštaja Državne revizorske institucije (DRI) o reviziji finansijskih izveštaja "Telusa" iz septembra 2019, presuda Prekršajnog suda nije predstavljala prepreku da "Telus" posle pravnosnažne prekršajne presude dobije tendere javnih preduzeća i državnih institucija vredne više stotina miliona dinara, izmešu ostalih, "Pošte Srbije" i "Telekoma Srbija".\n"Telus" je tako u decembru 2017. dobio tender "Pošte Srbije" za usluge fizičko-tehničkog obezbeđenja vredan 933 miliona dinara, a iste godine i za usluge održavanja higijene u "Pošti" od 81 milion dinara. Naredne 2018. godine "Telus" sa grupom ponuđača dobija deset ugovora o pružanju usluga održavanja higijene ukupne procenjene vrednosti 724 miliona dinara.\n"Telus" je takođe 2018. ostvario prihode od pružanja usluga fizičke zaštite i zaštite od požara svom vlasniku, preduzeću "Telekom Srbija", od skoro 420 miliona dinara i održavanja higijene u iznosu od oko 340 miliona dinara.\nOno što je u slučaju ovih nabavki indikativno je činjenica da su sve spomenute firme "Telus", "Telekom Srbija" i "Pošta Srbije" u državnom vlasništvu i da je "Telus" nastao preuzimanjem radnika ova dva preduzeća, ističe Radnik.rs\nKako se navodi, posebno je zanimljivo to da je "Telus" a.d. u stoprocentnom vlasništvu "Telekoma Srbija" na čijim tenderima pobeđuje, što znači da "Telekom Srbija" nabavlja usluge od svoje ćerke firme.\nRadnik.rs ističe i da u konkursnoj dokumentaciji na pomenutim tenderima nije navedeno koliko radnika je potrebno za vršenje usluga već koliko radnih sati je potrebno da bi se izvršili usluge te se predstavlja da se radi o pružanju usluge umesto o iznajmljivanju radne snage čime se zaobilazi primena Zakona o agencijskom zapošljavanju na radnike kao i zabrana zapošljavanja u javnom sektoru "autsorsingom" pomenutih usluga koje su često čišćenje i obezbeđenje objekata.\nOpširnije čitajte na portalu Radnik.rs.\nTelekom Srbija Telus zakon o radu\nNezakoniti rad na određeno vreme - nema kazne jer nije ni propisana 30.01.2019.\nIsta ta inspekcija nije postavila pitanje kako to da na tenderu za obezbedjivanje Poreske uprave pobedi firma koja za porez duguje 4 miliona dinara. Ispada da ce poreska uprava da finansira vraćanje duga koji je morala da naplati u redovnom postupku.\nTačka gledišta sa koje se sve vidi\nDa, istina je da mora da postojo ugovor za konkretnog radnika na konkretnom mestu ali se ne navodi da to i nije bas tako u praksi jer se desava da se radnik obezbedjenja posalje na odredjeni objekat po hitnom postupku radi potrebe posla. Desava se da se covek koji tu stalno radi i ciji je ugovor na tom objektu razboli i da mora neko da ga zameni, a da nema u svom dzepu svoj ugovor o radu (sto i nije duzan). Na kraju krajeva uhvatili su se za ugovor a ne gledaju mnogo krupnije propuste koje prave firme za obezbedjenje od neredovnih isplata, neisplacivanja toplog obroka, regresa, punog iznosa za prevoz, neplacanja nocnog rada, angazovanja ljudi po privremenim ugovorima bez orava na odmor, angazovanja po drugoj ceni u odnoau na stalno zaposlenw cime su stavljeni u neravnopravan polozaj za obavljanje istog posla i uz istu odgovornost itd itd\nPa šta je tu čudno i senzacionalno ? Država otvori svoju firmu za obezbeđenje i čiščenje kako nebi novac davala privatnim firmama ?


BANJALUKA, Direktor preduzeća “Gas Res” Slobodan Puhalac izjavio je da će do kraja avgusta biti potvrđeni mjesto i datum potpisivanja Memoranduma o osnivanju zajedničke kompanije između “Gas Resa” iz Republike Srpske i ruskog “Gasproma” za isporuku gasa iz gasovoda “Južni tok”.\nOn je rekao da će jedan od prvih zadataka nakon formiranja zajedničke kompanije biti izrada studije, koja će u skladu sa usvojenom Strategijom energetike Republike Srpske, procjene i dostupnih planova Federacije BiH definisati pravce i dinamiku gasifikacije Srpske i BiH.\nPrema njegovim riječima, “Gasprom” će kao lider evropskih razmjera i budući većinski vlasnik u zajedničkoj kompaniji svojim iskustvom i resursima diktirati osnovne pravce i dinamiku realizacije.\nOn je dodao da će se razvoj distributivne mreže detaljno razraditi studijom, dok su u toku dodjele koncesija za njenu izgradnju.\nVlada Republike Srpske dala je prošle sedmice zeleno svjetlo za koncesiju za gasifikaciju Banjaluke tečnim naftnim gasom. Predstoje aktivnosti na zaključenju koncesionog ugovora, uz napomenu da će biti predviđeno tehničko rješenje za prelazak na korištenje prirodnog gasa. Srna\nTagovi: gas resagasovodgaspromjuzni tokslobodan puhalactopvazno\nKomentari na članak: Puhalac: Do kraja avgusta poznat datum potpisivanja Memoranduma\n21.08.2012 u 21:24\nJa sam siguran da je ovo dobra prilika za naš razvoj i napredak i posebno mi je drago zbog ranijih nevjernih komentara da ćemo ipak uspjeti. Napred Slobo uz Vas sam.


Aleksić: Tužilaštvo hitno da reaguje na pretnje Vuku Jeremiću | Autonomija\n"Režim pretnjom ubistvom otišao korak dalje od brutalne hajke koja se vodi prema političkim neistomišljenicima"\nPotpredsednik Narodne stranke Miroslav Aleksić pozvao je danas javno tužilaštvo da po hitnom postupku reaguje na kako se navodi, pretnje poslanika Srpske napredne stranke (SNS) Marka Parezanovića predsedniku Narodne stranke Vuku Jeremiću a režim da „prestane sa crtanjem mete na čelo Jeremića“.\nNavodeći da je poslanik SNS-a na tviteru, uz fotografiju Vuka Jeremića i Slaviše Ristića, nekadašnjeg predsednika opštine Zubin Potok, objavio komentar „Pretpostavljam da mu je Slaviša objasnio kakvu politiku da vodi, da ne bi prošao kao Đinđić“, Aleksić je ocenio da se protiv članova i predsednika Narodne stranke „vodi hajka identična onoj koja se vodila protiv Olivera Ivanovića„.\n„Pored tabloida, čije laži podržava i predsednik Srbije Aleksandar Vučić, sada imamo i pretnje poslanika i najviših funkcionera Srpske napredne stranke upućene Jeremiću. Javno tužilaštvo po hitnom postupku mora da reaguje, jer smo u skorijoj istoriji imali slučajeve kada su se takve pretnje obistinile“, rekao je Aleksić a prenela Narodna stranka.\nOn je ocenio da je „režim pretnjom ubistvom otišao korak dalje od nasilničkog ponašanja i brutalne hajke koja se vodi prema političkim neistomišljenicima“ i pozvao Srpsku naprednu stranku da se izjasni „da li je politika mržnje, agresije, fizičkih napada i pretnji ubistvima politika kojom ta stranka želi da vlada Srbijom“.\nU saopštenju se dodaje da će predstavnici Narodne stranke sutra predati Osnovnom javnom tužilaštvu u Vranju krivičnu prijavu za delo nasilničkog ponašanja i ugrožavanja sigurnosti predsednika i potpredsednika gradskog odbora Narodne stranke Đorđa Ristića i Dragana Pavlovića, koje su kako se navodi, 4. novembra pretukli članovi SNS-a.


Published on June 24, 2019 in Hronika by admin\nDanas se u Šapcu desio težak incident, kada je grupa naprednjaka nasrnula na Dragana Đilasa, vređala ga, pljuvala i psovala, a policije nije bilo ni od korova, što dokazuje da je Srbija veoma nebezbedna zemlja.\nZanimljivo je da je po nečijem nalog i instrukcijama policija sklonjena sa ovog mesta, a ni kada je počeo incident policija se nije pojavila, što ukazuje ili na umešanost policije u ovaj incident ili na njihovu nesposobnost da očuvaju javni red i mir.\nPonovo se dešava ista stvar kao sa onim SRS batinašem koji je ispred skupštine pred policijom tukao poslanike bejzbolkom. Izgleda da su SNS i SRS batinaši iznad zakona i da im policija ne sme ništa.\nPošto je ceo ovaj incident snimljen kamerom i pošto su lica ovih batinaša snimljena, pozivamo policiju da reaguje i da ih uhapsi , jer je ovakvim nasilnicima mesto u zatvoru, ukoliko policija ne uhapsi navedena lica, onda u Srbiji definitivno nema zakona.\nOvo je napredna i pristojna Srbija, o kojoj već godinama priča Aleksandar Vučić, to je Srbija u kojoj ako ste u SNS možete da radite šta hoćete i niko vam ništa ne može.\nOčekujemo da predsednik Srbije Aleksandar Vučić, javno na TV Pink osudi nasilnike i batinaše i da kaže da u Srbiji neće biti ovakvog nasilja.\nTags: Dragan Đilaspristojna Srbijaprovokacijesns batinaši\npredhodni clanak Previous post: SRAMOTA: Vladimir Đukanović poriče da je pominjao i targetirao sina Mlađe Đorđevića iako je to videla cela Srbija\nsledeci clanak Next post: Pre 4 godine u ovom mesecu Srbija je postala šampion sveta u fudbalu !


U subotu, 25. marta, u svečanoj sali opštine Novi Bečej organizovano je potpisivanje ugovora o stipendiranju sa studentima sa teritorije opštine Novi Bečej.\nOve godine, opština je dodelila 58 stipendija čime je taj broj povećan u odnosu na prethodne godine. Govoreći o ovome, Saša Maksimović, predsednik opštine, koji je u ime opštinske uprave i potpisivao ugovore sa studentima, rekao je da cilj lokalne samouprave da, pre svega, pomogne studentima da završe svoje studije, ali i da ih ohrabri da se po okončanju studentskih dana vrate u Novi Bečej: "To bi trebalo da bude poenta stipendije, a i cilj svih nas, da ti mladi, kada završe fakultete, da im ne bude namera da ostanu u Novom Sadu, Beogradu, a, pogotovu ne, da idu u strane države. Poenta je da se vrate ovde, a nama je zadatak da im omogućimo da se ovde zaposle i da ovde formiraju porodice"\nŠto se broja stipendija tiče, Maksimović je rekao: "Uvek je bio standard da opština stipendira pedeset studenata sa teritorije opštine Novi Bečej. Rešili smo da to promenimo, tako da sad imamo pedeset i osam studenata koji će biti stipendisti opštine Novi Bečej", naglasivši još i da su propisani uslovi za stipendiranje minimalni: "Ono što je potrebno da studenti ispune, a da bi ih opština Novi Bečej stipendirala jeste da budu na teretu budžeta republike Srbije i da imaju minimalni prosek ocena osam".\nOvom prilikom, Maksimović je još jednom iskazao rešenost opštinske uprave da pomogne što većem broju studenata istakavši da svi koji ispunjavaju ova dva uslova treba da konkurišu, a da će se učini sve što je moguće da svi dobiju stipendije. "Nebitno da li će ih biti pedeset, šeszdeset, sedamdeset... Zaista ćemo naći sredstva da stipendiramo svu našu decu" rekao je prvi čovek Novog Bečeja.\nNa pitanje novinara o tome kada bi se mogle očekivati isplate stipendija, predsednik Maksimović je rekao: "Zbog svih obaveza došlo je do kašnjenja. Vi znate da mi čekamo i republičku rang listu studenata pošto studenti nemaju mogućnost da istovremeno budu stipendirani i od strane republike i od strane opštine. I, već sledeće nedelje, tri rate isplaćuje budžet opštine Novi Bečej, a koliko već sledećeg meseca i sva ostala zakašnjenja"


Ibrahimović će prisustvovati finalu Evropa lige - sport1.ba\nIbrahimović će prisustvovati finalu Evropa lige\n19.05.2017 u 17:15\nJose Mourinho, menadžer 'Crvenih đavola', potvrdio je da će Zlatan Ibrahimović putovati u Stockholm sa ekipom\n'Specijalni' je potvrdio da će sa ekipom u Švedsku povesti Zlatana Ibrahimovića i ostale povrijeđene igrače. Ibrahimović je ovu sezonu završio u četvrtfinalu Evropa lige kada se povrijedio u uzvratnoj utakmici protiv Anderlechta.\nAjax je ovu sezonu započeo u Ligi prvaka, a onda su poraženi od Rostova i svoje takmičenje su nastavili u Evropa ligi.\n"Oni su tim iz Lige prvaka, od tamo su došli. Mislim da tim ne može igrati oba takmičenja u istoj sezoni. Ako se tim ne plasira u Ligu prvaka onda treba da ide kući, a ne da dobije priliku da se takmiči u Evropa ligi."\n"Ko krene od početka u Evropa ligi, taj treba i da se takmiči tu", bio je kategoričan Jose Mourinho.\nPortugalac je odlučio da povede sve igrače na put u Švedsku pa će tako finalu prisustvovati igrači koji su povrijeđeni.\n"Svi idu. Imamo nekih problema, ali će svi ići u Švedsku. Imamo fantastičnu grupu igrača od početka sezone, težak raspored, puno utakmica, a najviše smo vremena proveli van svojih domova. Skoro 140 dana proveli smo u hotelima te će zbog toga svi igrači ići na put u Švedsku."\nMonchi: Bili smo mrtvi na 5:0, sada opet imamo šanse\nFederico Fazio: Nije ništa gotovo\n(VIDEO) Pjesmica navijača Liverpoola o Salahu: Zbog tebe ću postati musliman\n(VIDEO) Roma stigla do drugog gola sa bijele tačke: Perotti vratio nadu Rimljanima


FASCIKLA sa 10 folija crna - Idealno.rs\nPočetna / Kancelarija i škola / Arhiviranje / Mape / FASCIKLA sa 10 folija crna\nsa dostavom 335,00 din\nPonuda prodavnice DIjaspora.shop za proizvod FASCIKLA sa 10 folija crna. Ispravnost cene i podataka proveri na internet stranici prodavnice.\nFASCIKLA sa 10 folija plava\nod 85,00 DIN\nFASCIKLA sa 40 folija crna\nFascikla sa folijama, 10 folija A4, Comix\nod 184,80 DIN\nFASCIKLA 3ki&2 gumena pvc crna\nod 110,00 DIN\n• korice: kruti polipropilen\n• debljina: 450mic\n• unutrašnjost: 10 U-folija\n• debljina: 35mic\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FASCIKLA sa 10 folija crna i izberi najbolju. Mape iz kategorije Arhiviranje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FASCIKLA sa 10 folija crna i vidi da li ti odgovara ili pogledaj druge proizvode brenda SA. Opis i tehnički podaci proizvoda FASCIKLA sa 10 folija crna se mogu razlikovati od onih u internet prodavnici u kojoj obavljaš kupovinu. FASCIKLA sa 10 folija crna je dostupan u prodavnici DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za FASCIKLA sa 10 folija crna proveri u prodavnici u kojoj nameravaš da obaviš kupovinu. Slika za FASCIKLA sa 10 folija crna je simbolična, zato se pre kupovine u prodavnici uveri da je proizvod isti.


Novembarska revolucija u Egiptu - Društvo - Dnevni list Danas\nPočetna » Vesti » Društvo » Novembarska revolucija u Egiptu\nMilionski protestni marš na trgu Tahrir u Kairu, Vojni savet ponudio prve ustupke\nOd svrgavanja Mubaraka vojna vlast izvela pred sud više od 12.000 civila, među njima istaknute kritičare prelaznog režima\nM. St.22.11.2011. 18:59\nHiljade Egipćana odazvalo se pozivu na „milionski protestni marš„ i okupilo juče na trgu Tahrir, četvrtog dana demonstracija protiv vojnih vlasti. Demonstranti su se sukobili sa pripadnicima snaga bezbednosti koji su pokušavali da ih oteraju. Okupljeni su postavili egipatsku zastavu i poručili da odlazak civilnih vlasti nije dovoljan za prestanak demonstracija.\nVojni savet Egipta se sinoć, nakon novih nedera u centru Kaira sastao sa političkim vođama i saopštio da je spreman da preda vlast civilnom rukovodstvu u junu 2012. godine.\nEgipatska državna televizija saopštila je da je troje ljudi ubijeno tokom noći između ponedeljka i utorka u gradu Islamiji, čime je ukupan broj stradalih na demonstracijama porastao na 29, javila je Beta. Prelazna vlada Egipta koju predvodi Esam Šaraf podnela je u ponedeljak ostavku vladajućem Vrhovnom vojnom savetu, ali će ostati na funkciji dok ne bude donesena konačna odluka o njenoj daljoj sudbini. Šarafov kabinet je zbog neefikasnosti i potčinjenosti vojsci bio oštro kritikovan od početka mandata u martu.\nEgipatski vojni savet najavio da će svoje nadležnosti predati novom predsedniku koji bi trebalo da bude izabran do jula 2012. godine. Vojni savet je, na sastanku s predstavnicima političkih stranaka, odlučio da prihvati ostavku kabineta premijera Esama Šarafa i zameni ga vladom nacionalnog spasa, kako bi poveo Egipat ka civilnoj vlasti, prenose svetski mediji. Budući predsednik Egipta biće izabran u junu. Prema ranijem rasporedu Vojnog saveta, glasanje bi trebalo da bude održano krajem 2012. godine, ili početkom 2013. godine.\nPolitičari koji su učestvovali na jučerašnjem sastanku saopštili su da će parlamentarni izbori biti održani u ponedeljak, kao što je i planirano. Vojne vlasti razmatrale su navodno mogućnost da reformista i dobitnik Nobelove nagrade za mir Mohamed el Baradej bude novi premijer Egipta. Na sastanku predstavnika Vrhovnog saveta oružanih snaga kao mogući premijer ili predsednik spomenut je i Abdelmoneim Abul Futuh, bivši član grupe Muslimanskog braća.\nOrganizacija za zaštitu ljudskih prava Amnesti internešenel ocenila je u najnovijem izveštaju da egipatske vojne vlasti primenjuju opresivne taktike svojstvene režimu svrgnutog šefa države Hosnija Mubaraka, poput kontrole i cenzure medija, te proganjanja demonstranata. „Euforiju koja je vladala zbog rušenja Mubaraka zamenio je strah da se posle jednog represivnog režima pojavio drugi“, navodi se u dokumentu.\nSve veća mogućnost izbijanja drugog narodnog ustanka, takozvane novembarske revolucije, izazov je za vojne vlasti, ocenjuje analitičar Pol Feldman. Prema njegovom mišljenju, mnogi demonstranti su tokom „arapskog proleća“ isticali da su vojska i narod na istoj strani, ali su generali izneverili očekivanja građana. „Generali pripadaju vladajućoj klasi Egipta i kontrolišu jednu trećinu ekonomije“, naveo je na internet portalu The New Significance.\nFeldman smatra da budući parlament neće imati veliku moć, jer će vojska pokušati da utiče na politiku parlamentaraca, što će, takođe, negativno uticati na ekonomsku situaciju u državi. „Ukoliko parlament ne izmeni ekonomske odnose država će biti ostavljena na milost i nemilost globalnim bankama i Međunarodnom monetarnom fondu“, napisao je taj komentator. On takođe naglašava da je od svrgavanja Mubaraka Vrhovni vojni savet organizovao suđenja za više od 12.000 civila i da se iza rešetaka nalaze istaknuti kritičari prelaznog režima. Borac za ljudska prava Ahmed Abdorabo rekao je da građani više neće verovati ljudima koji umesto da se bore koriste „praznu retoriku“.\n– Izbori ništa neće izmeniti. Moramo najpre sami da okončamo revoluciju – ocenjuje Abdorabo, prenele su svetske agencije.\nZabrinutost SAD i Britanije\nSjedinjene Države apelovale su na sukobljene strane da pokažu uzdržanost. Portparol Bele kuće Džej Karnej izjavio je da SAD veruju da nedavni tragični događaji neće predstavljati kočnicu za izborni proces. Šef britanske diplomatije Vilijam Hejg rekao je da je London veoma zabrinut zbog nasilja.


Oct 23, 2019 CPN, Sajam-knjiga\nU četvrtak, 24. oktobra, u 13.30, na štandu CPN-a, u Hali 2a, biće predstavljeno novo izdanja Centra „Uvod u naučno novinarstvo“ Martina V. Anglera\nU skladu sa temom ovogodišnjeg sajamskog nastupa – naučno novinarstvo – Centar za promociju nauke predstavlja u četvrtak, 24. oktobra, u 13.30, na štandu u Hali 2a, svoje novo izdanje: knjigu Martina V. Anglera Uvod u naučno novinarstvo.\nOva knjiga pruža opsežan vodič za proizvodnju novinskog sadržaja o različitim oblastima naučnog istraživanja. Pažljivog čitaoca, korak po korak, ona uvodi u praktične veštine potrebne za pisanje naučnih priča i pojašnjava mnoge poznate i nepoznate detalje koji stoje u osnovi ovog posla. Studentima novinarstva i profesionalnim novinarima svih nivoa ova knjiga nudi neprocenjiv pregled savremenog naučnog novinarstva, s naglaskom na profesionalnu novinarsku praksu i izazove digitalnog doba.\nNa promociji će govoriti Milica Momčilović, novinarka RTS-a i predsednica Svetske federacije naučnih novinara, Igor Ril, glavni i odgovorni urednik časopisa National Geographic, kao i novinari CPN-a Đorđe Petrović i Ivana Nikolić. Promociju će moderirati Ivan Umeljić, rukovodilac Sektora za izdavaštvo i medijsku produkciju CPN-a.\nU knjizi Uvod u naučno novinarstvo su sa posebnom pažnjom obrađena poglavlja posvećena istraživačkom izveštavanju, postupanju sa naučnom podacima i objašnjavanju naučne prakse i rezultata istraživanja laičkoj publici, a u njoj se nalaze i opširni intervjui sa iskusnim istraživačima i naučnim novinarima.\nTokom osam dana trajanja Sajma, CPN na svom štandu organizuje čitav niz promocija i razgovora o temama iz raznovrsnih naučnih oblasti, tribine, predstavljanje institucija i novih izdanja, kao i međunarodnih projekata u kojima je CPN jedan od partnera.\nCentar za promociju nauke i ove godine, deveti put zaredom, na svom štandu izlaže oko 1000 publikacija naučnoistraživačkih organizacija Srbije, kao i svoja izdanja iz oblasti promocije nauke i naučne komunikacije.


petak, 31 maj 2013 09:32\nPoreska uprava je izdala saopštenje u vezi sa eventualnim greškama oko uplate poreza i doprinosa, a zbog naprasno izmenjenih propisa.\nPoreska uprava saopštava da je Zakonom o izmenama i dopunama Zakona o porezu na dohodak građana, stopa poreza na zarade smanjena sa 12 na 10%, a zakonom o izmenama i dopunama Zakona o doprinosima za obavezno socijalno osiguranje, za penzijsko i invalidsko osiguranje povećana je stopa sa 22 na 24%.\nImajući u vidu da su neki obveznici izvršili isplate zarada dana 30.05.2013, sa obračunom poreza na zarade od 12% umesto sa stopom od 10% kao i da su izvršili obračun doprinosa po stopi od 22 umesto 24%, obaveštavamo Vas da će Poreska uprava – Centrala izvršiti preknjižavanje po službenoj dužnosti u iznosu od 2% sa poreza na zarade na doprinose PIO.\nPoreski obveznici koji su dana 30.05.2013. godine izvršili isplate zarada i predali poreske prijave, treba da podnesu Izmenjenu poresku prijavu, a oni koji su izvršili isplatu, a još nisu predali prijavu, potrebno je da predaju ispravnu prijavu.\nPlatu možete i sami izračunati koristeći ažurirani Kalkulator plate 2013. godine.


BTC $33.825 -5,28%\nETH $2.252 -9,93%\nBNB $345 -9,86%\nXRP $0,57 -7,57%\nGrayscale beleži novi rast u imovini pod upravom čija vrednost iznosi 2,7 milijardi dolara\nFond za upravljanje digitalnom imovinom Grayscale Investments je zabeležio rekordnu količinu aktive pod upravom od 2,7 milijardi dolara.\nPrema Izveštaju o investicijama u digitalnu imovinu za drugi kvartal 2019., a koji je Grayscale podelio sa Cointelegraph-om 16. jula, kompanija je 15. jula 2019. godine imala pod upravom preko 2,7 milijardi dolara. To znači da je fond utrostručio imovinu pod upravom kompanije u odnosu na prethodni kvartal.\nUkupne performanse Grayscale-a za drugi kvartal\nGrayscale je u izveštaju naveo da su ukupna ulaganja u pojedinačne i diversifikovane investicione proizvode u drugom kvartalu 2019. godine iznosile 84,8 miliona dolara, što je gotovo dvostruko više od iznosa koji je kompanija ostvarila u prethodnom kvartalu. Kompanija napominje da su nove investicije bile među vodećim pokretačima nedavnog povećanja cena kriptovaluta.\nOd investitora, institucionalni su predstavljali najveći procenat ukupne tražnje za proivodima Grayscale-a, koji čine 84% od jula 2018. godine. Alternativne investicije su takođe zabeležile nagli porast, pri čemu su alternativne valute činile 24% priliva u drugom kvartalu, za razliku od prvog kada su činile svega 1%.\n70% investicija se odnosi na investitore koji pretvaraju tokene koje su već držali u akcijama Grayscale proizvoda. Generalno, drugi kvartal je navodno označio prvu pozitivnu kvartalnu performansu za svih 10 investicionih instrumenata Grayscale-a.\nKao što je ranije preneto, “Bitcoin Trust” (GBTC) kompanije Grayscale Investments se povećao za skoro 300% od početka godine do 9. jula. U tom trenutku, fond je apresirao za 296% od početka godine, ogroman porast u odnosu na mejnstrim investicije kao što su S&P 500 (18,7%) i Global Dow (12,9%) u istom vremenskom periodu.\nTakođe ovog meseca, Grayscale Investments je nastavio sa privatnim plasmanom GBTC akcija, koji se sada nudi periodično akreditovanim investitorima - kako je definisano u pravilu 501 (a) Uredbe D Zakona o hartijama od vrednosti - za dnevnu pretplatu.


NBA: Nova sezona neće početi prije 25. decembra?! - Sportska kladionica Meridian\nNaslovna Košarka NBA: Nova sezona neće početi prije 25. decembra?!\nNova sezona u košarkaškoj NBA ligi neće početi prije 25. decembra, obavijestili su čelnici lige.\nRaniji planovi bili su da nova sezona počne prvog decembra, ali prema novijim informacijama to se neće desiti prije Božića.\nNajjača liga na svijetu će takođe pomjeriti i draft za 2020. godinu, koji je trebalo da se održi u junu, ali je zbog pandemije korona virusa pomjeren za 16. oktobar, a potom za 18. novembar.\nTime će NBA i sindikat igrača imati vremena za unošenje nekih amandmana u kolektivni ugovor i dogovore oko plata za sezonu 2020/21, prenosi ESPN.\nAktuelna sezona najjače lige svijeta, koja je zbog pandemije korona virusa bila prekinuta od marta do jula, se nalazi u završnoj fazi.\nPrethodni tekstLebron – Harden je jedan od najboljih ofanzivnih igrača koje sam vidio\nSledeći tekstABA liga: Sastanak prošao bez dogovora!\nSofro 12 septembra, 2020 At 11:02\nNijesu oni trebali onu proslu sezonu nastavljati i sad bi sve islo normalnim tokom no ajde\nPetar Pan 12 septembra, 2020 At 15:37\nAko i tada, sve manje i manje nade ima za bilo kakav normalan dogovor.\nIvan9 12 septembra, 2020 At 15:38\nOni ocigledno treba da donesu odluku danas za sutra, buduci da drugog resenja nema. Ovako ce samo odlagati iz mjeseca u mjesec.